CHIN MOBILE GROUP: Internet a hmangmi poahnih theih a herhmi Key hmanning\nInternet a hmangmi poahnih theih a herhmi Key hmanning\n11:07 PM | Theih Ding Tete\nInternet a hmangmi poahpoah nih theih a herhmi Key hmandan pawl\nMozilla Shortcut Key , le a dangdang\n1) Alt + Home cu na Browser chung i home page a chiah takmi cahmai kha a fawi te'n a phaak ter.\n2) Alt + Left Arrow cu Backspace he a khatmi a si i, a tu a um liomi cahmai in a dang\nna rak kau cangmi cahmai lei ah a va kal ternak a si.\n3)Alt +Right Arrow cu Forward he aa khatmi a si i, a hmailei a kal tertu a si.\n4) Alt + d cu Mozilla i Address Bar cung i address ah khan Select ( blue color ) ah a cang.\n5) Ctrl + Enter cu Browser poah poah ah Support tuahnak a si i, mah Shortcut Key te cu zaapi ca'h a tthahnem ngaimi a si. Address pakhatkhat kan kal tik ah, tahchunnak ah, Google ti ban tuk ,www.google.com ti'n nan ttial lai cu aa fiang ko. Nate'n a herh lemlo.google ti lawng khan hei ttial ko lawCtrl + Enter tu kha heihmeh piak chih law Automatic in a kal ko lai.\n6) Shift + Enter mah te hi cu a hnu " .net " hen a dongmi website pawl ca'h a si lai.\nBianabia ah Myanmardaily.net website pawl ca'h cun myanmardaily ti in hei ttial piak law,\nShift + Enter ti'n hei ttial ko.\n7) Ctrl + Shift + Enter cu " .org " pawl ca ah a si i, mysteryzilion pawl ca ah mysteryzillion tiah hei ttial piak ko hna.\n8) Ctrl + t cu cahmai thar ( new tab ) a chuahter tu a si.\n9) Ctrl + Tab or Ctrl + PaGe Down or Ctrol + Shift + tab pawl hi cu Tab pakhat le pakhat an i hlet khawhnak key an si.\n10)Ctrl + 1-9 cu Tab number ning te'n a kalnak a si. Biana bia ah.!,@,#,$,%,^,&,*,(,) mah pawl hi an si,.\n11) Ctrl + w cu mah tab na awnmi pawl kha a phih hnanak a si.\n12) Ctrl + Mouse Click cu link pakhatkhat cung ah a hmannak a si. New Tab ( ca hmai thar) a dang in awnnak a si.\n13)Ctrl + - cu Text Size( ca fang a hmet ternak a si. )\n14) Ctrl + + cu Text Size ( Cafang a ngan ternak a si ve. )\n15) Ctrl + O cu ( cafang a hmetngan a za tawk in a tuah nak a si )\nAtu a cung Shortcut key pawl hi cu Mozilla fire i shortcut pawl a si i, a hmannak a tam ngaimi le a thar a chuakmi pawl an si. Shortcut Key pawl hi 70 leng a um na'n a herh deuhmi ti ah ka vunttial mi hna a si.\n<<<Dawtnak>> In Lakchin mi asi....


Democracy Tahnak (Measuring Democracy System) - Senri Cazual\nDemocracy Tahnak (Measuring Democracy System)\nPosted by Admin | Jul 12, 2015 | Cabia | 0 |\nA hmasa bik ah chim ka duhmi cu, Political Science cawngmi ka si lo ca ah tlamtling tein ka `ial khawh lo mi cung ah theihthiam ding in zaangfah nawl kan duh hna. Politics (ramkhel) kong hi a kau taktak mi lawng si lo in fimthiamnak zong a si fawn. Mipi dihlak nih hngalh hawk a tlakmi le ni fatin khua kan saknak ah aa peh zungzalmi thil zong a si ca ah, hngalh ding zong kan herh ngaingai mi a si.\nKawlram hi 2011 kum ah ralkap uknak (Military Rule) in mipi uknak (Civil/Democracy Government) ah aa thleng cang ko nain, zeiruang ah dah Democracy kan ngah rih lo, siloah zaukphung taktak a si rih lo? tiin mi tampi nih an ti peng. A tu uktu pawl le a `anpitu nih cun, zaukphung uknak in kan hruai ko, tiin an ti `ung. Cucaah, zaukphung uknak hi zei bantuk a si i, zei bantuk `hithruainak hi dah zaukphunga taktak cu a si timi kha vun langhter ka duh.\nCat`ialtu J. Mang Neih Cung le an nu\nA hmasa bik ah, Democracy (Zaukphung) kong hngalhnak ding ah a sullam hi fian hmasa a hau. Cu hnuah ruahnak tampi a kan bawmh lai i kan hngalh thiam deuh lai. Democracy hi cafang pahnih fonhmi,”demos” le “kratos” in a rami Greek ca a si i a surlam cu, “Demos” hi “mipi” (the people) tinak a si i, “Kratos” cu “uknak , thazaang, nawlngeihnak (rule, strength, power) ti a si. An pahnih fonh ahcun, “mipi uknak” (the rule of people) ti lei in leh khawh a si. America president Abramham Lincoln nih cun, “democracy (zaukphung) hi mipi i uknak, mipi nih ukmi cozah, mipi caah ukmi cozah (rule of the people, rule by the people, rule for the people)” tiah a ti. A cheu nih cun, “mi tamdeuh lungtlin hnatlaknak in hruaimi uknak (the rule of majority)” ti zong in an ti. Cun, mipi dihlak nih ram (state) uknak le `hithruainak lei kong ah ceih khawhnak, rel khawhnak nawl sang bik a ngeitu an si i anmah aiawhtu ding hruaitu an thim hna. Cu ti mipi nih a thimmi hna nih a ukmi cozah ti zong an kawh.\nDemocracy (zaukphung) Ukning Phun\nDemocracy (zaukphung) in aa ukmi ram a tampi an um nain, an hruai ning democracy (zaukphung) bel aa lo cio lo. Democracy (zaukphung) uknak hi a phun in cun a tam ngai. Parliamentary Democracy, Presidential Democracy, Representative Democracy, Liberal Democracy tbk.. in a phun a tam ngai. Asinnan, a tlangpi cun phun hnih in an hruai hna; phun khat cu, direct/pure democracy ti a si i, mipi nih ram state kong ah direct in an ceih pi, an tawrel pi ve hna. A kar lak ah aiawhtu um lo in anmah pumpak cio in vote an pek khawh. Cun phunghram le phunglam zong mipi nih an ceih i a an duh lo mi cu tuah khawh le remh khawh a si. A dang phun khat cu indirect or representative democracy tiah an auh. Mipi nih an mah aiawhtu dingmi an thim hna i, an thimmi hna nih mipi le ram ca ah rian an tuan i an hruai hna.\nDemocracy Tahnak Fung\nRam uknak i an tahnak cheu khat kan zoh hna lai. USA Freedom House (vawlei cung ram ukning hlathlaitu) nih a tlangpi bik in an tahmi cu political rights (ramkhel covo) le civil liberties (rammi zalennak) pawl an si. Politics lei in mifim a simi Larry Diamond nih cun hi tin a chim: (1) A dikmi le zalen ngai in tuahmi thimnak (fair and free election), (2) rammi dihlak nuhrin covo ngah khawhnak (protection of human rights of all citizens), (3) rammi dihlak nih politics le mipi ca ah teimak in i tel khawhnak (Active participation of all citizens in politics and civic life, (4) phunglam a si mi phunglam hmaiah thleidannak um lo in uknak (rule of law which equally applies to all citizens) ti in, uknak cu a tah.\nDemocracy uknak cu mipi nih uknak a si. Cu ca ah mipi duh lo ning in ram an hruai ah cun, mipi nih an duh mi hruaitu dang an thim khawh `han. Hruaitu hi mipi ca ah rian`uantu a si lai. Mipi le ram ca ah a `uan lo ahcun, mipi nih an `hawl in an thleng khawh. Cucaah, nawlngeitu sangbik cu mipi rammi a si. Asinain, mipi nih a taktak ah an duhmi an chim le an tuah khawh lo ahcun Democracy ti i kawh awktlak a s lo. Cucaah, a tawi fiannak in chim ahcun, mipi zalennak (freedom), kan i khahhak (equality), ding tein lairelnak (Justice or rule of law) pawl hna hi Democracy tahfung bantuk in an zohmi cu an si.\nMipi zalennak (freedom): Hi zalennak ah nuhring covo, biaknak lei zumhnak, chimrelnak, ca lei (media) tbk… aa tel dih. Cun, mipi nih zalen ngai in le ding tein thimnak tuah khawhnak nawl an ngei lai. Zalen le ding tein tuahmi thimnak (free and fair election) a si lo ahcun mipi nih thimmi hruaitu a si ti ah kawhkhawh as i lai lo. Hrawkhrawl i tuahmi thimnak cu Democracy uknak a si fawn lo. Cu caah, thimnak lei ah zalennak a um lo mi cu Democracy ti awk aa tlak lo. Mipi nih chim relnak, ca lei tuahnak, zumhnak tbk.. zalennak pawl cuanh hnuah Democracy uknak a si maw si lo ti khi hngalh khawh a si. Cucaah, rammi nih political rights\ntimi (ramkhel covo) le civil liberties asi mi mipi chimrelnak, media lei tuahnak, tbk.. pawl hi Democracy uknak rammi nih an co hrimhrim dingmi zalennak cu a si.\nKan i khahnak (Equality): Hi zong hi rammi dihlak nih co dingmi a si. Ram hruaitu le hruaimi dihlak hi phunglam (law) hmaiah cun kan i khat dih ti a si. Fimthiam cawnnak, sipuazi tuahnak, ngandamnak lei rian, politics lei, zumhnak lei tbk.. ah i thleidannak um lo in aa rual tein tuah khawhnak covo an ngei dih. Miphun le biaknak cung ah thleidanhnak ngei in thil an tuah, an thim, an hruai hna si ahcun kan i khahnak (equality) hi a um lo tinak a si. Cucaah Democracy tiah chim a ngah rih lo.\nDingthlu Lairelnak (Justice or rule of law): Phunglam hi rammi dihlak nih zulh ding le a hman ning tein lairel (biachah) ding ah tuahmi a si. Rammi le mi sifak tbk.. pawl ca lawng ah tuahmi phunglam a si ahcun Democracy hruai ning a si lo. Phunglam (law) cung ah a hohmanh an um lai lo. Phunglam (law) tang ah kan dih lak kan um lai i phunglam ning tein biachah le biaceih a si lai. Uktu le nih mirum cheu khat kha phunglam (law) uknak tang ah a hman ning tein bia an ceih lo ahcun Democracy hruai ning a si fawn lo. Democracy ram ah cun mirum, mi sifak, mifim, cathiam lo tbk… thleidannak um lo tein an dihlak tein phunglam tangah biaceih le biachah piak a si.\nBiatlangkawmnak le a donghnak\nMipi uknak, mipi ca ah hruainak, mipi nih a ukmi hi Democracy uknak ti in kawhmi cu a si i, mipi nih direct in zei paoh ram kong ah ceih le tuah khawh in a hruaimi Democracy a um bantuk in, mipi nih anmah aiawhtu an thimmi hna nih a hrauimi Democracy ti in a phun phun a um. Asinain, mipi nih direct uknak Direct Democracy cu tu chan ah cun Switzerland lawng nih ni hin ni tiang Direct Democracy system taktak in an hruai hna. Cu lo a dang ram cu Indirect/representative Democracy (mipi aiawh hruainak) deuh lawng te an si.\nA phun in chim ahcun, Democracy hi a phun tampi a um. Tu chan ah cun, mipi aiawh hruainak lawng te hi an hman deuh cang. Mipi nih an duhmi hruaitu an thim hna le cu an thimmi hna nih ram le miphun cu mipi aiawh in an uk hna. Mipi zalennak a si mi chimrelnak, ca lei tuahnak, biaknak lei zumhnak, zalen ngai in le a dik tein thimnak tuahnak tbk…pawl hi Democracy ram a si ahcun rammi dihlak nih an co i an tuah khawh taktak dingmi a si. Phunglam hmai ah kan i khahnak i, phunglam ning tein biaceih piak ding zong a si fawn.\nKawlram ukning zohnak: Mah ca ah, kan kawlram uknak kan zoh ahcun Democracy taktak a si maw?, a si rih lo ti cu kan hngalh ko lai. Abianabia ah, a tu kawlram hruaitu hna hi mipi a si mi rammi nih an duh i an thimmi a si maw? (Is the government elected freely and fairly by the people?). Rammi dihlak nih co ding mi zalennak pawl teh kan ngah maw? (Do the people or all citizens have freedom and equality?). Phunglam ning te in biaceih le biachah piak kan si maw? (is there the rule of law?). A taktak ah cun, a tu tiang mi tampi nih Democracy taktak a si rih lo ti in an chimmi cu a hmanmi a si deuh. Ram hruainak phunghram pi zong zoh tikah rammi nih hnatlaknak he tuahmi a si lo. 2011 kum lio i thimnak zong rammi nih an duh mi thimnak nawl zalennak a um lo ti cu ho paoh hngalh cio a si. Media lei, chimrelnak, biaknak lei zong zalennak a um lo ning cu nan hngalh dih ciomi a si.\nKawlram (Myanmar) Democracy uknak a phanh khawhnak ding ca ah tampi karhlan kan hau rih ko. A tu kum thimnak ca ah a cozah nih me (vote) a pekkhomi cazin (list of voters) zong hrawkhrawl in an tuah ti in NLD party le a dang party pawl nih an chim ve. Cu lawng hlah, tu kum thimnak zong hi mipi a si mi rammi nih an duhmi taktak an thimkhawh lo ahcun hrawkhrawl thimnak lawng te a si te ko lai.


Russia Nih Hmunung Bik Hriamnaam A Sermi A Vun Pholangh Tthan – ZINGHMUH NEWS\nRussia Nih Hmunung Bik Hriamnaam A Sermi A Vun Pholangh Tthan\nTulio vawlei cung ram vialte hna nih ralkap le hriamnaam lei ah an ttih bikmi ram pakhat cu Russia hi si, ramdang hna cu chim lo vawlei cung ram vialte hna nih kan pa bantuk ah kan i zohmi American pi hmanh nih Russia hi zei dang ah cun si loin ral tuknak hriamnaam lei ah cun a ttih ziar ngai ve ko.\nZei ruangah dah mah tluk in an ttih tiah cun Russia nih hin ram tampi hna nih an neih khawh lomi ral tuknak hriamnaam ttha ttha aa neih hna lengah a nih hi phaisa nak in Sui bak aa khon rih fawn i hriamnaam ser thiam tu Engineer hna zong mifim tam tuk aa neih hna ruangah si.\nTutan zongah Russia ram hriamnaam lei ser thiam tu Engineer hna nih an ral nih an neihmi Saterllite tiang hman tla lak in a kap kho tu laser weapon timi an ser khawh tthan cang. Mah Satellite a kah kho tu hriamnaam thar hi Beriev A-60 laser laboratory aircraft timi vanlawng bawmh chanhnak thawngin an ser khawhmi si.\nMah hriamnaam nih hin zei bantuk thil dah a tuah khawh timi kong he pehtlai in fiang tein in cun an chim duh ve bak lo i satellite kap kho tu hriamnaam ti lawng in an chim sawh men i a sining tak le a rian ttuan khawh ning tak cu an thuh diam. A-60 laser laboratory hriamnaam hna hi Soviet Union chan lio ah ralkap hna nih thilri le ralkap cheknak ah an rak hmanmi llyushin IL-76MD Airlifter hna bantuk in an sermi si.\nMah satellite hrawk kho tu hriamnaam sernak hi NPO Almaz company he fonh in Voronezh-based Chemical Automatics Design Bureau le Beriev Aircraft company hna he fonh in an sermi hna si. Mah hriamnaam hna hi zei tluk in dah a tthat timi le zei bantuk thil ti khawhnak dah a neih timi cu vawlei cung rampi nih a thli tein an ngiat ziar ko.


Zualko: Pasal na nun liam ko hmanh seh na tuanbia dawh an vun tial mino nih! – The Cherry Par\nRam le miphun caah nunnak a pemi na si ti cu kan theih ko buin thinlung nih a tuar khawh ṭung lo. Khuami le chung khar nih dawt tukmi le hman rua na si fawn ko ṭung. Kan in siang lo e. Amui dawh te he apam tuk e! Pasal na nun liam ko hmanh seh na tuanbia dawh an vun tial mino nih! Rambuai bai um ti lo nak Vanram tu ah vai din cang mu. Ka thinlung fah ning hi Fapa hniang te kha a tuar tuk mu.\nNihin December 8.2021 zaanlei Thantlang kahdohnak ah CDF, CNA lei in minung pathum an nunnak aliam i, minung panga hliam an tuar tiah kan theih. Kahdohnak ah ah ralhrang lei zeizah an thih ti fianghlang in theih asi rih lo. Thawngtling deuh in thanh khawh kan i zuam than lai.\nNihin chun Thantlang khua CNA/CDF le ralhrang kar kahdohnak ah mizapi vengtu ralkap lei in minung pathum an nunnak a liam, ralhrang lei in minung zeizat an thih fiang in theih a si rih lo! Kan mah lei an thih hi cu kan duh loh tuk mi asi ee Rest in power.\nZiah nan taah hna? Thantlang mei khangh Inn le lo aciam mi kongah CNA/CDF cungah sual nan phawt hna kha nan philh maw an kah lo Zei antuah tiah Ralkap tlampal te hmanh atei loh mi CDF/CNA tiah comment tha loh le biachia in Nan ti hna kha Ralkap cungah mawhphurh loh in CNA/CDF cungah mawh nan phurh hna kha atu vial ah anthi tiah thawng theih in poituk tiah comments nan pek than hoi.\nRam le miphun caah a nun nak a pe mi miphun hawi nan zate Upat nak kan in pek hna. A tantak mi chungkhar dih lak Bawipa nih in umpi ko hna seh thla za cam nak in nan ngaihchiatnak kan rak in hrawmpi pi ve hna ee. Maw kan dawt tuk mi fa hniang le aw nan thawng kan theih hi cu mu a fak tuk hring hren kan celh lo va dawt le hna ram le mi phun ca ah nan nun nak nan pek nan thisen man.\nMipi lei kan fa nau le nunnak liam thawngtheih cu. Kan ngeih a chia tuk e. Ngeihchiatnak a tong mi chungkhar Bawipa nih an hnem ko hna seh mu. Kan fa le nun nak liam thawng theih hi cu kan tuar kho lo ee. Thin lung mei bang a lin. Tan tak mi chung khar Bawi pa nih in hnem ko hna seh law.\nAn hriam nam cu pei ai dang tuk cu. hriam nam tha cawk piak khawh tung lo ah cun doh ding an si rih loh..kan fa nau le kan in siang lo tuk hna. Kan ngaih a chia tuk. Maw kan sian hna lo cu ee. Micheu nih zei hngal loin an in soisel len hna zongah kan siang hna lo, nan nunnak sungh nak in kan inn lo ciamh dih kha kai ham peng. Upatnak sangbik kan pek hna.\nThantlang kah i lak khi, kan duh tuk, CNA/CDF ee, nan saan tlai lo tuk e, kan ti mi hna khi, an thih le an loh ding kan rak ruat baan bak lo le si mu. Cu hlaan i lam pawng in rak bawh i, Ngal kah in rak kah, an rak thah lengmang mi hna btk in kan i ruah sual ve tawn ko rua hih. Ralkap nih hmun tha tuk an i khuar cang pin ah an Meithal tha tuk faen hna lai le, tuk lo law law i, a erh in erh kaw law ti ko lo ah cun, 100 nak tam in kan nau le nih an kan liam tak te lai dah.\nZiah Thantlang raalhraang pawl nan kah cang hna lo ti lengmang a si tikah a chungthil a theibik mi cu anmah hi an siko lio ah mipi vuival celhlo hmaikhah lo ah an nunnak tiang aliam lawng si loin hliamtuar zong an tam hui cangmu. Nunnak tiang aa thaapmi Kan lai pasal tha hna , Res in power.\nkangeih chia tuk apoi tuk e maw Pathian kanzaangfah law kan mipi dawtu akan vengtu CDF/ CNA hi rak kan vengpiak kohna mu Bawipa annun nak liamti loin ralhrang pawlthinlung hi nangmah nih vanthleng koBawipa zaangfah kannawl ko e. Mah hi pei ka phan mi si cu. Ziah TT cu CNA/CDF nih an zoh sawh ko tiah zei thei loin au mi kan tam. Rallokap hi hmunhma an lak ning tha tuk cg i, i kap zg ah lu i thlen bantuk lawng si caah kan pam mei ee.\n← Nihin Thantlang kahdohnak ah CDF lei 3 nunnak liam, Ralhrang nih inn 530 an khangh cang\nNihin Thantlang Kahdohnak Ah CDF In Nunnak Pekmi Hna; Pa Ram Lian Peng, Pa Van Tha Ceu Le Bawi Za Uk An Si Hna! →


Zeng zawtnak ruangah ihkhun cung a itmi anupi hreitlung hmangin athat tu pa - Khuaruah Har News\nZeng zawtnak ruangah ihkhun cung a itmi anupi hreitlung hmangin athat tu pa\nNatalin myone ah a vapa nih anupi cu hreitlung hmangin a cek thih tikah afapa nihcun palik sinah report nak arak tuah thiah theih asi. Pegu ramthen Natalin myone Kyauk Shway khua ahcun February 14 zan suimilam 6:30 hrawngah Ko Maung Zaw cu thitumhnak puai ah a umlio afapa kum hnih minung cu arak ra i “na nu incung in tlakrilh ruangah athi tiah kapu nih chim aka fial” tiah arak chim.\nMah tikah cun Ko Maung Zaw nih a nulepa in lei akal lioah in phanh hlan khuachung lampi cungah apa U Tin Hla kum 67 cu zurit buin arak tahlenmi cu ava hmuh. Apa cu ahnemh pahin an in leiah cun a kalpi tiah theih asi. Mah hnuah cun an in an phanh tikah cun anu Daw Koh Tay kum 67 cu a ihkhun asanlei pe khat le a cheu in arak ithlai ko kha ava hmuh tikah cun ihkhun cungah cun a ihter than.\nMahti Ko Maung Zaw nih a nu a ihter than lioah cun a tukbakhur leiah atlekmi hma pathum ruangah holh khotilo in a um hnuah cun afapa kut cungah arak thi. Mah lainawngtu pa U Tin Hla cu a hlan zawngah lainawn case ruangah hremnak arak hmu cangtu asi tiah theih asi. Tutan athahmi anupi zongcu can saupi chung zeng zawtnak in ihkhun cungah a umpeng tikah cun amah nih zeizong vialte arak tuah piak dih tawn.\nMah thil ruangah cun nifatinte a phun zai pengi a donghnak ahcun a zuritbuin hreitlung hmangin a tuk thah nak hi asi. A fapa bak nih arak report nak arak tuah. Fanu le fapa zong angeih hna nain indang an chuak dih cang hna. Tule zong a thlawt thlau tu zong asicang tiah Taw Ngyo palik sakhan in nawlngeitu pakhat nihcun a chim. Mah case he pehtlaiin U Tin Hla kum 67 cu Natalin myone Taung Ngyo palik sakhan nih lainawng case an awrhter tiah theih asi.\nA thinhung mi a nungaknu cu farkung tangah surprise arak danghtu Phyo Lay\nA riantuanpi hawi zukcawl thlak bawmchantu hnacu lakphakti man ah tiin phaisa apetu Pyiti Oo\nThantlang Peng NLD Phu Nih Salai Dorkhar Le Salai Lungthli Tum An Ti Ning Cu A Fak Bok\nNLD party le Suu Kyi cu ka uar tuk ko hna nain Thantlang peng NLD belte cu ka zoh hna i ka lungdong\nThailand Ram Ah British Nuva Thattu Kawlram Mi Win & Zaw Thawngpang Thar\nRian Ngei Lo Minung 60000 Reng Lo Pakistan Cozah Nih Rian A Ser Piak Hna\nZualko: Nungak Pakhat An Mah Inn Ah A Ruak In Hmuh A Si\nBenjamin Sum Hlasak A Rak Thiam Nak Hi Zeidang Ruang Ah Si Lo, Hringtu A Nu Lal Din Par Pei Hlasak Rak Thiam Tuk Cu


Trump Nih A Chim Bantuk In A Bia Afek Ter Taktak Cang – Chuncha News\nTrump Nih A Chim Bantuk In A Bia Afek Ter Taktak Cang\nWhite House i Rose Garden ah republican senator cheukhat le mi tlawmpal hmai ah president Donald Trump nih rak ruahning bantuk in Amy Coney Barrett cu Supreme Court i chantlung biaceihbawi caah aa thimmi a fehter. Amy C. Barrett cu Roman Catholic a si pinah Conservative a si caah Supreme Court cu Conservative asiloah phungdang in chim ahcun Republican party politics a dirpimi, an politics he aa tlak in upadi a let, a thal le bia a ceih ding a si cang lai.\nSenate ah Senator 100 an um i Republican 51, Democrat 47 le Independent 2 an um. President nih a kut tang rianttuan ding ah a duhmi paoh a thim khawh hna nain Senate nih an hnatlakpi a hauh caah amah party pawl an tamdeuh a si ahcun a duhmi a tling (peng). Cucaah tutan zong a saduhthah tlin dawh a si ko.\nAmy C. Barrett hi kum 48 lawng a si rih i a thih hlan lo a duh can ttuannak nawl a ngei lai, an thim ahcun. Cun kum saupi chung cu Republican lei duhnak deuh in bia a ceih ding Conservative Biaceihbawi an lal lai tinak a si.\nThawngpang dang>> US ram ah ramkulh 52 a um. Cu ramkulh hna i an milu sining zoh in President thimnak ca ah a thimtu phu electoral college timi an um. An dihlak minung 583 an si. US rampi ah mee tambik a ngahtu hi President a si lai tiah chim awk a tha lo. 2016 kum zong ahkhan Democratic party lei in Hillary Clinton nih Republican in Donal Trump cu mipi mee in a tei. Ram pumpi huap ah Hillary Clinton nih ram pumpi huap ah Trump kha meefung 3 million hrawng in a tei.\nAsinain, ramkulh cio in thim mi President le Vice-president thimtu phu minung 538 chungah 304 nih Trump an thim i, minung 227 lawng nih Hillary Clinton an thim ca ah Trump nih a rak teinak kha a si. President Donald Trump nih a hnubik biakhiak khotu State biapi deuh pawl ahhin electoral college ah biatak ngai in ai zuam ruang ah teinak a hmuh hi a rak si. A tubantuk in electoral college hmang in President thimnak timi hi kamkhat lei ah thatnak a um nain, a that lonak zong a um ve ti a si. Asinain, US ram an rak dirhka tein electoral college an rak hman ca ah mi zapi nih an upat i, an cohlan peng mi phung a si.\nUS ram ah President thim tikah, eletoral college ah hram aa bunh ca ah rampi nih an thimmi nakin, State ai-awh in thimnak tu ah hmual a ngei deuh. US ram president thimnak tuanbia ahhin ram mipi nih Presidential Candidate pawl mee an pek mi hna le electoral college nih a thim mi hna hi ai khat tawn nain, a luancia president thimnak voi 5 tiang zoh ahcun voi 5 chung ah voi 2 cu an i khat lo. State cio ah President le Vice President thimtu palai pawl cu zeitindah an thim hna? US ram ah Maine State le Nebraska State dah ti lo, US ram state 48 ah mee tambik a ngah tu President candidate nih hin electoral college hi teinak an hmuh tawn.\nHi chung ah a biapi ngai mi State an um i, cu hna cu battleground states tiah an kawh hna. Nang maw kei tiah zuamcawh a sannak state hi swing states ti zong an kawh ve. Hi state pawl ahhin Republican le Democratic mee petu hna cu zatphut in an um tawn. Florida le Ohio states hna hi zatphut in mee an tluk tawnnak hmun an si tawn. Tutan thimnak ahin cun a hlan Republican nih teinak arak hmuh tawnnak Arizona state le Texas ahhin Democratic an thawng deuh ngai cang ti a si. Cu ca ah Florida, Ohio, Arizona le Texas ramkulh pawl hi swing states an si kho tiah zumh a si. – Pehthan ding. Credit: CBN\nUS Um Mi Caah Thei Herh!! US Rampi Ah Mee Tambik A Ngahtu Hi President A Si Lai Tiah Chim Awk A Tha Lo\nKawlram Cozah Rianttuan Ning : Siangngakchia Pawl Tlaih Le Tazacuai Hi Cu Nuhrin Covo Buar A Si


Sagaing ramthen, Myaung (မြောင်) peng December 14 ni ah ralhrang phu chungtel\nSagaing ramthen, Myaung (မြောင်) peng December 14 ni ah ralhrang phu chungtel minung 2 cu an nun bu in tlaih an si tiah Myaung (မြောင်) PDF nih an chim. Ralhrang phu chungtel Tat-kyat-gyi pakhat le tat-kyat pakhat an nun bu in tlaih an si, tlaih a tongmi ralhrang chungtel minung 2 cu mi zapi nih kan thah hna lai tiin an ra cio tiah Myaung (မြောင်) PDF he neihniam in ummi pakhat nih a chim.\nAtu ah ralhrang tlaih in hren an sinak hmunhma ah khuachung mi hna nih kan thah lai tiah khuachung zapi ngawt in an rak chuak cio, a chuakmi cu an tam taktak a thong cu an tling kho men” tiah a chim chap. Myaung (မြောင်) pengchung ah Sagaing-Monywa motor lampi ah a kalmi ralhrang motor 3 cu December 14 ah bomb lung 8 he doh an ton caah ralhrang minung 20 nak tlawmlo an thi tiah mi zapi vengtu PAFD nih cathanh an chuah.\nSagaing chaklei Kani peng Chindwin tiva ah ralhrang hriamtlai phu hna nih zulhmi tilawng cu Kani mi zapi vengtu phu nih bomb puahhnawh in an doh hna caah ralhrang minung 10 an thi tiah cathanh an chuah. Crd; The Chin Post\nThawngpang dang…..Mon ramkulh chung i ralhrang tanhtu hna cu ral hmai ah kal dingin inn khat ah minung pakhat cazin nan pek hrimhrim lai tiah ralhrangbu nih an kan hnek tiin ralhrang he aa naihniammi hna nih an chim.\nCu lawng si loin ralhrangbu nih cun ral hmai ah a kalmi hna cu ral an doh chung violate thlahlawh pek an si lai i ralram in an tlun/kir tikah inn-hmun le inn zong pek an si lai tiin an lemsoi hna. Asinain kahdohnak kip ah ralhrang hliamtuar le a thi an tam caah ral hmai kal dingin mi cazin aa pekmi an tlawm tuk tiah Than Lwin Times nih a tial. Credit; The Chin Post\nMagway ramthen, Myine peng Kyawngkan (ကြောင်ကန်) khua ah mi zapi cycle hna cu →\n← Walat peng ah ralhrang phu cu PDF nih bomb an puahhnawh hna caah sakhan-hmu telh in


China hi a thawng bak ko ruah? ; USA a tler cang ko. Buainak lawngte si cang ko. Trump bia chim ding mi vawlei nih a zoh cang ko\nAbuai chin lengmang cang ko ee. Vawlei thawngpang kan thei mi hi tihnak le lungretheinak lawngte si cang ko. Mah bantuk in vawlei cung mipi kan buai lio ah thawngpang thalo le ttih nung milawngte thei cu hna angam kho hrim lo. China nih mah bantuk in USA a tler ngam ah cun China hi a thli in a thawngbak ti a fiang ko. Mah bantuk In USA zong tih lo in a hrocer ngam cang mi cu a thawngngai mi ram an si ti a fiang bak ko.\nThe Global Times nih a ttial ning ah cun US State cheu le Business cheu nih Coronavirus ruangah thil an sung mi vialte cu an hmuh thawn khawhnak ding caah China cu bill an nih tim. China dantat a si khawhnak ding caah file tampi an ap cang. Mah kongah China nih a chim ning ah cun ka zoh sawh sawh lai lo, mah bantuk in China cungah thil tuah an nih tim mi hi zoh sawh sawh khoh ding an si lo tiin a chim. China cozah nih cun April ah Missouri Attorney General Eric Schimitt nih China dantat ding in a ap mi cu a cungah phuhlamnak kan tuah hmasak bik lai tiin an chim.\nChinese State Media nih Missouri Senator Josh Hawley, Arkansas senator Tome le Texas Congressman Dan Crenshaw pawl hna ming langter chap in, Republicans Senator pawl nih China cu dantat ding in an ti caah, Yuan Zheng, research fellow Chinese Academy of Social Science nih a chim ning ah cun, mah bantuk in politicians a si mi nih, mah le mianak duh ruangah US le China relationship hrawh a tim mi hna hi dantat lo in kan chuah lai lo tiin an chim.\nAhopaoh, Anti China legislation a buaipi mi vialte cu, an cungah dantat lo in kan um lai lo. China sin in business in maw thil dang dang countermeasures hmangin phuhlamnak an cungah tuah loin kan chuah hna lai lo ttin a chim. Credit-GlobalTimes\nBe the first to comment on "China hi a thawng bak ko ruah? ; USA a tler cang ko. Buainak lawngte si cang ko. Trump bia chim ding mi vawlei nih a zoh cang ko"


Zoh Ciom Lo “Thin Zar Wint Kyaw” Nih A Cawn Mi Thil Cu Khuaruahhar Tak Tak A Si Ko – Buanchukcho\nZoh Ciom Lo “Thin Zar Wint Kyaw” Nih A Cawn Mi Thil Cu Khuaruahhar Tak Tak A Si Ko\nMay 24, 2021 admin RAMCHUNG THAWNG 0\nA tu lio ram buai lio pi a si tikah zeihmanh tuak khawh si lo lio caan ah Thin Zar Wint Kyaw nih cun khua ruah har tuk in thiamnak pakhat an cawng diam ai. Hi model Thin Zar Wint Kyaw nih a cawn mi thil hi vawlei minung tam pi nih an uar tak tak thil pakhat a rak si.\nThin Zar Wint Kyaw hi cu kan theih ceu bantuk in a dawh ning hi sawi awk um lo bak khi asi. Amah a hmu tu pa tam deu nih hin cun a dawh a ti lo mi hi an tlawm lai tiah ka ruah. A nih hi thil thuam i hruk eih lei zongah a lam kip in ai hruk mi asi fon.\nThin Zar Wint Kyaw nih Myanmar ram lengcang thiam Mintami pawl hi cu a thei dih hna ti awk tlak khin a um. A hlei in kawl thilthuam he hrimhrim he cun a rem khum ka ti. Cun Thin Zar Wint Kyaw hi zoh tikah zei thil poh hi theih le thiam a duh ti hi hmun khawh asi.\nKum Caan sau ngai Myanmar ram lengcangthiam mintami tuannak lei ah a thang cho ngaingai mi zong a si. Cun Myanmar mitami dir hmun in a tu ah cun ram dang lei he zong nih an rak theih ngaingai i, Myanmar ram Mintami dir hmun ahcun a thang cho tak tak kan ti khawh mi asi.\nAtu hnu ah cun Myanmar zatline ah kan hmu tuk ti lo. Video zatline lei ah hin a lung a kal tuk ti rua loh. Puai pakhat khat ah lang sar tak tak in na um ti bantuk khi a zuam deuh mi khi a lo cang. Covid-19 zawtrai ruangah zeihmanh tuah khawh asi lo tikah atu lio bantuk ah hin thil pakhat khat tal ka cawn ah a tha lai tiah a ti i a cawn mi thil cu:\nA saya pa he titang pil thiam nak cu thil kal ning cang tein a cawn nak cu a fb ah a langhter. Hi titang pil thiam nak hi vawlei minung mifim thiam nih hna nih rili tang ah pil duh tikah duh p[oh in pil ah a tha lo mi thil a si caah Model Thin Zar Wint kyaw zong nih a kal ning cang tein a rak cawnnak hi asi. Model pakhat dir hmun hi bantuk ti tang pil thiam duhnak he a cawn mi cu khuaruahar tak tak khi asi ko.\nRal Hrang Nih Faktuk I An Tuahto Mi Nu Nih A Ton Bak Mi Bia A Chim Mi Hi Van Ngai Ve Law Na Celh Lai Loh E\nMiss Universe Myanmar Thuzar Wint Lwin Cu Chinmi 20000 Hrawng Umnak Ah A Phan (+Video)


Thlarau Minung Hna—A Kan Hnorsuan Ning - Jehovah Tehte Hna Zung Web Site\nThlarau Minung Hna—A Kan Hnorsuan Ning\nVancungmi nih mi an bawm maw?\nThlarau ṭhalo pawl nih minung cungah zeitindah huham an ngeih?\nThlarau ṭhalo pawl hi ṭih awk an si maw?\nMi pakhat he i theihhngalhnak ah a chungkhar kong zei maw hngalh aa tel tawn. Cu bantuk cun, Jehovah he i theihhngalhnak ah vancungmi a chungkhar kong tamdeuh in hngalh aa tel. Baibal nih vancungmi hna kha “Pathian fapa” tiah a ti hna. (Job 38:7) Cu a siah, annih cu Pathian tinhnak ah zei rian dah an ngeih? Minung kongkau ah an rak i teltum maw? Na nunnak ah vancungmi nih an in hnorsuang maw? An in hnorsuan a si ahcun, zeitin in dah?\n2 Baibal nih vancungmi kong kha voi tampi a chim. Vancungmi kong tamdeuh in hngalh awkah mah a chimmi chungin tlawmpal i ruah u sih. Vancungmi cu khoika in dah an rat? Kolose 1:16 nih hitin a ti: “Pathian nih Khrih thawng cun van le vawlei i a ummi thil vialte kha a ser hna.” Cucaah, Jehovah Pathian nih a Fater thawngin thlarau minung tiah timi vancungmi pawl kha a ser hna. Vancungmi cu zeizat dah an si? Vancungmi cu nuai tampi in ser an si i an zapi in an ṭhawng dih tiah Baibal nih a ti.—Salm 103:20; Biathlam 5:11.\n3 Vawlei hram ser a rak si tikah “Pathian fapa vialte cu lunglawm in an au.” (Job 38:4-7) Cu a si caah minung ser kan si hlan pi, vawlei hmanh ser a rak si hlan in vancungmi cu an rak um cang. “Lunglawm in an au” tiah Baibal nih a ti caah vancungmi zong lawmh a hngalmi an si ti a langhter. “Pathian fapa vialte” cu hmun khat ah lunglawm in an au ti kha philhhlah. Kha lio caan ah vancungmi vialte cu lungrual tein Jehovah a biami chungkhar an rak si.\nVANCUNGMI BAWMHNAK LE HUHPHENHNAK\n“Ka Pathian nih chiandeih hna cu an ka phih awkah a vancung mi kha a run thlah hna.” —Daniel 6:22\n4 Hmasa bik minung ser an rak si thawk khan, zumhawktlakmi thlarau pawl nih minung chungkhar karhnak le Pathian tinhmi tlinnak kongah an lungthin an rak pek ngaingai. (Phungthlukbia 8:30, 31; 1 Piter 1:11, 12) Asinain caan a hung luan thluahmah bantukin, minung chungkhar tampi cu dawtnak Pathian Sertu biaknak in an i mer kha vancungmi nih an hmuh. Mah nih zumhtlakmi vancungmi pawl an ngaih a chiatter lai ti cu a fiang ko. Phundang in, mi pakhat Jehovah lei i aa mer ṭhan caan paoh ah “vancungmi hna cu an i lawm.” (Luka 15:10) Vancungmi nih Pathian a biami hna ca ṭhatnak kha kha tluk in an ruah caah Jehovah nih vawlei cung i zumhawktlakmi a salle pawl thazang pek awk le huhphenh awkah a rak hman lengmangmi hna kha khuaruahhar awk a si lo. (Hebru 1:7, 14) Tahchunhnak cheukhat hi ruat hmanh.\n5 Miding mi Lot le a fanule kha Sodom le Gomorrah khua miṭhalo pawl rawhnak in luatter awkah vancungmi pahnih nih kha hmun khan an rak zampi hna. (Genesis 19:15, 16) Kumzabu tampi a luan hnuah, profet Daniel cu chiandeih khor ah an rak thlak nain, zei harnak hmanh tong loin hitin a rak ti: “Pathian nih chiandeih hna cu an ka phih awkah a vancungmi kha a run thlah hna.” (Daniel 6:22) A.D. kumzabu pakhatnak ah vancungmi nih lamkaltu Piter kha thonginn in an rak luatter. (Lamkaltu 12:6-11) Cupinah, Jesuh zong vawlei cung a phungchim thawkka ah vancungmi nih an rak bawmh. (Marka 1:13) Jesuh a thih lai te ah a sinah vancungmi a rak ra i “a rung hnemh.” (Luka 22:43) Jesuh a nunnak i a biapi tukmi caan chungah cu bantuk thazang peknak nih zei tluk in dah a rak hnemh lai!\n6 Tuchan ahcun, vancungmi cu vawlei cung Pathian mi hna hmuh awk in an lang ti lo. Minung mit in cun Pathian i a ṭhawngmi vancungmi hna cu hmuh khawh an si ti lo nain, Pathian mi hna kha a hleiin zei bantuk thlarau lei ral paoh in atu tiang an huhphenh hna. Baibal nih hitin a ti: “BAWIPA a ṭihmi cu a vancungmi nih khan an zoh hna i ṭihnak chungin an luatter hna.” (Salm 34:7) Mah bia cu kan caah zeicah hnangamtertu a si? Hrawk a kan timmi thlarau ṭhalo pawl ṭihnungmi an um caah a si! Annih cu ahote dah an si? Khoika in dah an rat? Zeitindah harnak pek an i zuam? A phi hmuh awkah minung tuanbia hram thawk i a cangmi thil zei maw kha a tawinak in zoh u sih.\nKAN RAL THLARAU MINUNG PAWL\n7 Hi cauk i Ṭhen 3 nak ah kan rak cawn bangin, vancungmi pakhat nih midang uk a duhnak kha a rak ṭhanter i Pathian kha a rak doh. A hnuah cu vancungmi cu Satan Khuachia tiah hngalh a hung si. (Biathlam 12:9) Evi a rak hlen dih hnu kum zabu 16 chungah Satan nih zumhawktlakmi Abel, Enok le Noah ti bantuk mi tlawm te dah ti lo cu mi vialte ti awk tlak kha Pathian sinin merter khawh tiangin a hlawh a rak tling.—Hebru 11:4, 5, 7.\n8 Noah chan ah vancungmi a dang nih Jehovah kha an rak doh ve. An umnak Pathian vancungmi chungkhar kha an kaltak i vawlei ah an ṭum i minung pum kha an i lak. Zeiruangah? Genesis 6:2 ah hitin kan rel: “[Minung] fanu hna an i dawh cu pathian fapa hna nih khan an hmuh hna i cucaah an duhmi kha an i thim hna i an ṭhit hna.” Sihmanhsehlaw Pathian nih cu vancungmi hna tuahsernak le minung he an sual ruang i a chuakmi thil kha um pengnak nawl a rak pe lo. Vawlei ah buanchukcho a rak tlunter i miṭhalo vialte kha a rak thah dih hna, zumhawktlakmi lawng a rak luatter hna. (Genesis 7:17, 23) Cu tikah dotu vancungmi asiloah khuachia pawl nih titsa pum kha an hlawt i thlarau in van ah an kai ṭhan. Annih cu “khuachia bawi” a hung simi Satan leiah an ṭang.—Matthai 9:34.\n9 Nawlngailomi vancungmi van i an kai ṭhan tikah anmah le a uktu hna Satan cu Pathian vancungmi chungkhar ah an i tel kho ti lo. (2 Piter 2:4) Atu ah minung pum an i lak kho ti lo nain, minung cungah thil ṭhalo tlunter awk huham tucu an ngei peng rih ko. Anmah bawmhnak thawngin Satan nih ‘vawlei cung mi vialte kha a hlen dih hna.’ (Biathlam 12:9; 1 Johan 5:19) Zeitin in dah? Satan nih thil tining phunphun in minung a hlen hna. (2 Korin 2:11) Cu lakah cheukhat kha i ruah u sih.\nKHUACHIA MI HLEN NING\n10 Khuachia nih minung hlen awkah thlarau thiamnak kha an hman. Thlarau thiamnak timi cu dairek in siseh, mi pakhat hmangin siseh khuachia he i pehtlaihnak a si. Baibal nih thlarau thiamnak kha sual a phawt i, cu he aa pehtlaimi zei thil hmanh nan tuah lai lo tiah ralrin a kan pek. (Galati 5:19-21) Khuachia caah thlarau thiamnak cu ngatlaitupa hmanmi nga rawl bantuk a si. Ngatlaitupa nih nga a phunphun tlaih awkah nga rawl a phunphun a hman. Cu bantuk cun, thlarau ṭhalo pawl nih mi phun zakip an kut tang phanh awkah thlarau thiamnak a phunphun kha an hman ve.\nKhuachia nih minung hlen awkah lam phun tampi a hman\n11 Khuachia hman mi nga rawl phun khat cu hmailei kong chimchungnak a si. Hmailei kong chimchungnak cu zeidah a si? Hmailei kong asiloah hngalh lomi thil hngalh i zuam a si. Cu chungah arfi zoh in tuaknak, phe in tuaknak, thlalang fim zoh in tuaknak, kutṭial zoh in tuaknak, hmelchunh le mang zoh in tuaknak aa tel. Mi tampi nih cun cu bantuk hmailei kong chimchungnak hna cu hrawk khotu a si lo tiah an ruah nain, Baibal nih hmailei kong chimtu hna cu thlarau ṭhalo hna he aa pehtlaimi an si tiah a langhter. Tahchunhnak ah, Lamkaltu 16:16-18 nih “lim khuavang” nih ngaknu pakhat kha “hmailei thil um ding” kha a chimter khawh tiah a ti. Sihmanhsehlaw cu nu chung in khuachia a chuah tikah hmailei kong a chim kho ti lo.\n12 Satan nih mi a hlen hna ning a dang phun khat cu mithi he i chawnh ding thapeknak a si. Dawtmi pakhat a thih tikah mi tampi cu mithi kongah a hmaan lomi ruahnak in hlen an si tawn. Thitlawn thiammi pakhat nih a thimi kong kha a chim men lai asiloah a thimi aw bantukin bia a chim men lai. Cu ruangah, mi tampi nih mithi cu an nung ko tiah an zumh i cutin i pehtlaihnak nih a nungmi hna ngaihchiatnak kha a hnemh lai tiah an zumh. Sihmanhsehlaw cu bantuk “hnemhnak” vialte cu a palh lengah ṭih a nung. Zeicah? Zeicahtiah khuachia nih a thimi aw kha an cawn khawh i thitlawn thiammi sinah a thimi kong an chim khawh caah a si. (1 Samuel 28:3-19) Culengah, Ṭhen 6 nak ah kan rak cawn cang bangin mithi cu an um ti lo. (Salm 115:17) Cucaah ‘mithi chawnh i zuam’ cu thlarau ṭhalo hlen i huah a si i Pathian duhnak he aa ralchanhmi tuah a si. (Deuteronomi 18:10, 11; Isaiah 8:19) Cu a si caah khuachia hmanmi ṭihnungmi rawl kha hrial awkah i ralring.\n13 Thlarau ṭhalo nih mi kha a hlen hna lengah a ṭhih hna. Atu ah Satan le a khuachia pawl nih hrawh an si lai nak “caan tawite lawng” a taan cang an hngalh caah hlan nakin an ṭha lo deuh. (Biathlam 12:12, 17) Asinain hlan ah thlarau ṭhalo ṭih in nifate khua a rak sami mi thong tampi hna cu kha bantuk ṭihnak khan an luat cang. Zeitin in dah? Mi pakhat cu thlarau lei thiamnak he aa pehtlaih cang a si ahcun zeidah a tuah khawh?\nTHLARAU ṬHALO DOH NING\n14 Baibal nih thlarau ṭhalo doh ning le anmah he i pehtlaih ti loin um ning kha a kan chimh. Kum zabu pakhatnak i Efesa Khrihfa hna nunning kha ruat hmanh. Cheukhat cu Khrihfa an si hlanah thlarau thiamnak an rak ngei. Mah khakha hlawt an rak i timh tikah zeidah an rak tuah? Baibal nih hitin a ti: “Camh a rak hmang tawn mi hna nih khan an cauk kha hmun khat ah an pumh hna i zapi hmai ah khan an khangh hna.” (Lamkaltu 19:19) Khrihfa thar hna nih an camh thiamnak cauk pawl cutin an khanghnak thawngin tuchan i thlarau ṭhalo doh a duhmi hna caah zohchunh awk an rak chiah. Jehovah biak a duhmi nih cun thlarau thiamnak he aa pehtlaimi zei thil paoh kha a hlawt a herh. Cu chungah thlarau thiamnak kha duhnungmi le lungthawh awk in mi a hmuhtermi cauk, mekazin, baisakup, poster le music hna aa tel. Thil ṭihnung in i huhphenhnak caah hmanmi thil vialte zong aa tel.—1 Korin 10:21.\nThlarau thiamnak thilri pawl kha hlon hna\nBaibal kha hlathlai\nPathian sinah thlacam\n15 Efesa Khrihfa hna nih an camhthiamnak cauk pawl an khangh hnu kum tam nawn a liam hnu ah, lamkaltu Paul nih “kan dohmi hna cu…thlarau sual ṭhawnnak hna” kha an si tiah a ti. (Efesa 6:12) Khuachia nih cun an kan ngol lai lo. Caanṭha hmuh ṭhan ding kha an i zuam peng ko. Cucaah, mah Khrihfa hna nih zeidah an tuah awk a si? “Zumhnak kha phaw caah i ken zungzal u law cu phaw cun Khuachia nih mei bantuk a simi thal in an kah hna tikah nan rak hmih khawh hna lai” tiah Paul nih a ti. (Efesa 6:16) Kan zumhnak phaw a feh deuh ah thlarau ṭhalo ṭhawnnak kha kan doh khawh deuh ve lai.—Matthai 17:20.\n16 Zeitindah zumhnak fehter khawh a si? Baibal hlathlainak thawngin a si. Ralhau pakhat fehnak cu a hram cungah tampi aa hngat. Cu bantuk cun, kan zumhnak fehnak cu cu i a hram a simi Pathian Bia, Baibal i a hmaanmi hngalhnak cungah tampi aa hngat. Nifate Baibal kan rel le kan hlathlai ahcun kan zumhnak a hung ṭhawng lai. Ralhau fek bantukin cu bantuk zumhnak nih thlarau ṭhalo huham in an huhphenh lai.—1 Johan 5:5.\n17 Efesa Khrihfa hna nih zei tuah awk dah an rak herh rih? Khuachia thiamnak in a khatmi khua i an um caah huhphenhnak dang an herh rih. Cucaah Paul nih hitin a ti hna: “Pathian kha bawmhnak hal u… . zeitik caan paoh ah thlacam u.” (Efesa 6:18) Khuachia thiamnak in a khatmi vawlei i kan nun ve caah, thlarau ṭhalo kan doh tikah Jehovah huhphenhnak hmuh awkah lung tak in thlacam a herh tuk. Cun thla kan cam tikah Jehovah min hman a herh. (Phungthlukbia 18:10) Cucaah, “miṭhalo pa sin khan himte in kan um” khawh nakhnga Pathian sinah thla kan cam zungzal awk a si. (Matthai 6:13) Cu bantuk lungtak in thlacamnak kha Jehovah nih a kan leh lai.—Salm 145:19.\n18 Thlarau ṭhalo pawl cu ṭih an nung ko nain, Khuachia kha kan doh i Pathian kha a duhnak kan tuahnak thawngin kan naih a si ahcun kan ṭih hna ding a si lo. (Jeim 4:7, 8) Thlarau ṭhalo pawl ṭhawnnak cu ri a ngei. Noah chan ah dantat an rak si i, a rauhhlan ah hmanung bik biaceihnak an tong lai. (Judas 6) Kannih cu Jehovah i a ṭhawngmi vancungmi nih a kan huhphenh ti zong kha philh hlah. (2 Siangpahrang 6:15-17) Mah vancungmi hna nih khan thlarau ṭhalo dohnak ah teinak hmuhter a kan duh tuk. A dingmi vancungmi cu kanmah lei ah an ṭang. Cu a si caah Jehovah le a chungkhar, zumhawktlakmi thlarau minung he naih tein um u sih. Thlarau thiamnak phun zakip kha hrial in Pathian Bia cawnpiaknak kha hmang zungzal u sih. (1 Piter 5:6, 7; 2 Piter 2:9) Cu tikah thlarau ṭhalo pawl he i dohnak ah teinak kan hmu hrimhrim lai tiah kan zumh khawh.\n19 Sihmanhsehlaw, minung cungah sifah harnak tampi a chuahtermi khuachia hna le ṭhatlonak hi zeicah Pathian nih a in peng hna? Mah biahalnak a phi kha a hnu ṭhen ah kan hmuh lai?\nZumhawktlak vancungmi hna nih Jehovah a biami hna kha an bawmh hna. —Hebru 1:7, 14.\nSatan le a khuachia pawl nih mi kha an hlen hna i Pathian sinin an merter hna. —Biathlam 12:9.\nPathian duhnak tuah in Satan Khuachia kha na doh ahcun an zamtak ko lai.—Jeim 4:7, 8.\n1. Zeicahdah vancungmi kong hngalh kan duh awk a si?\n2. Vancungmi cu khoika in dah an rat i, zeizat dah an si?\n3. Job 38:4-7 nih vancungmi kong he aa tlaiin zeidah a kan chimh?\n4. Zumhawktlakmi vancungmi hna nih minung kongkau ah an lungthin an pek ti kha Baibal nih zeitindah a langhter?\n5. Baibal chungah vancungmi bawmhnak kong zei zohchunh awk dah a um?\n6. (a) Tuchan Pathian mi hna kha vancungmi nih zeitindah an huhphenh hna? (b) Zei biahalnak hna dah atu kan i ruah lai?\n7. Mi kha Pathian sinin a merter hna nak ah Satan cu zeitluk tiangin dah a hlawh a tlin?\n8. (a) Vancungmi cu zeitindah khuachia an hung si? (b) Khuachia nih Noah chan Buanchukcho in luat awkah zeidah an rak tuah?\n9. (a) Khuachia van an kai ṭhan tikah zeidah a rak cang? (b) Khuachia kong he aa tlaiin zeidah kan i ruah lai?\n10. Thlarau thiamnak cu zeidah a si?\n11. Hmailei kong chimchungnak cu zeidah a si i, zeicah kan hrial awk a si?\n12. Zeicah mithi he pehtlaih i zuam cu ṭih a nun?\n13. Hlan ah khuachia a rak ṭihmi tampi nih zeidah an tuah khawh cang?\n14. Kumzabu pakhatnak i Efesa khua Khrihfa hna bantukin thlarau ṭhalo he i pehtlaih loin zeitindah kan um khawh?\n15. Thlarau ṭhalo ṭhawnnak doh awkah zei dah kan tuah awk a si?\n16. Zeitindah kan zumhnak fehter khawh a si?\n17. Thlarau ṭhalo doh awkah zeidah a herh?\n18, 19. (a) Thlarau ṭhalo pawl dohnak ah teinak kan hmu hrimhrim lai tiah zeicah kan zumh khawh? (b) A changtu ṭhen ah zei biahalnak a phi dah kan hmuh lai?


A bia a fak tak tak; President Trump nih zeitindah a leh te lai ti zoh si cang\nAn buai chin lengmang, mah bantuk biafak in North Korea nih a holh ngam mi hi thil mak cu si. Mah bantuk in USA zeirel lo in bia a chim ngamnak ruang cu a um hrim lai. President Trump caah buainak lawngte si ko cang.\nNovember ni 3 ah i thim ding si cang, President Trump nih buainak a tawn thluamah cang hoi. Khrifa tha, Pathian a bohchan tak tak mi nih President Trump hi thim tthan si seh tiah an duh fawn. A ral si mi lei nih fakpi in an phomh thluamah cang hoi fawn\nKwon Jong Gun, director-general for U.S. affairs at North Korea’s Foreign Ministry, state news agency KCNA nih USA cu fakpi in a phomh i ralrinnak a pek “US nih North Korea le South Korea karlakah zeihman chim ti hla seh, a tuah ding mi zeihman a um lo.\nRam 2 karlakah hin bia le hla rak ngei ti hla seh. Cu ti si loah cun USA cungah thil thalo tuk mi a tlung sual lai tiah USA cu ralrinnak a pek. The United States nih hin an lei hi thatein zohkhen hna seh. An ram chungah buaipi ding mi a tamtuk, An ram chungah buaipi ding mi hi buaipi hna seh.\nCeilak in an cungah thil tha lo tuah an duh lo ah cun daitein um hna seh. USA president Election a um ding mi zongah hin an caah a tha lai lo, ralrin tein um hna seh, ralrintein an um lo ah cun thil tha lo a tlung sual lai. North Korea nih USA president Election ah buainak ser an nih tim tiah bia le hla a um cang. Source-CNBC\nBe the first to comment on "A bia a fak tak tak; President Trump nih zeitindah a leh te lai ti zoh si cang"


kum (36) chung it kho lo in a tuai tam peng tu cu Camera a chiah i fiang taktak in a lang, a rapthlak tak si – FIAKFAIROCK\nkum (36) chung it kho lo in a tuai tam peng tu cu Camera a chiah i fiang taktak in a lang, a rapthlak tak si\nkum 58 a si mi nutling pakhat Ms. Gaynor Issitt nih a ton mi thil hi khuaruah har ngai ngai a si, Gaynor nih press hna sin i a chim nak ah cun ka in ah hin a thur mi thlarau sual a um tiah a chim, a mah hi fa 3 a ngei cang i an um nak in ah hin kum 36 chung an um cang i hi chung ah hin tuai tam nak a phun phun kan tong tawn, zan kai hngilh kar ah hin mi lianpi nih hin fak taktak in a ka reh chih i ka ihkhun cung cun a ka thlak hnu ah step ah tla lak in a ka bengh tawn i aka nam tiah a chim.\nGaynor nih hi bantuk thil a rak ton hi kum 36 chung bak a rak si cang, a hlan i hi in a rak ngei tu pa zong nih hin hi in ah hin thlarau sual a um ticu Gaynor sin ah cun a rak chim bal tiah Gaynor nih a chim, kum 36 an um chung ah hin hna a hnawh taktak hna a can ah cun in chung thilri vialte hi hrawh hna i, an bizu le furniture pawl hna le bible hna cu mei in a khangh dih tawn ti a si.\nSupernatural Scientists hna nih Gaynor in hi an va zoh tik ah hi thil hi thil hman a si cu fiangten an theih, UK ram servey an neih nak zong ah Gaynor in cu thlarau sual um nak a suar nak hmun top 5 ah ai tel ve, UK ram mi thiam sang pawlnzong nih hi ka hmun i thlarau ttha lo a cawl cangh ning le a thil tuah mi neh nang hna cu an va hmuh ve dih.\nhi in i a um mi poh cu thlarau sual nih um tu awk thiam lo in a tuaibtam dih hna i Mark nih cun a zumh mi thil a um, 1888 liao i serial killer an timi nu 11 a that tu Frederick Deeming timi pa hi mah in ah hin a rak um bal caah mah mipa thlarau hi a si ko lai tiah Mark nih cun a zumh.\nhi in ah hin khuachia thlarau ttha lo hi pakhat lawng a um lo ti fiangten Gaynor nih a chim, thlarau thur hi nu lawng si loin pa he hngakchia he a hmuh hna i a pasal ngei zong thlarau ttha lo nih hin a tuai tam ruang ah nursing center ah an zohkhenh cuahmah liao a si.\nhi in hi a thur thlarau sual nih um awk thei lo in tuai tam peng ko hmanh seh law a in ngeih chun a si caah chuah tak nak thinlung ngei bak lo in , a in hi zohkhenh le kumh chih peng ai zuam, pastor te le pathian mi hman zei maw zat a auh hna zong ah thlarau sual hi a kiang hlei loh a mah ning peng a si ko nain, Gaynor nih cun a in chuah tak cu a tim hrim hrim lo.


Mindat khua chungah a ummi CDM a lut mi he lut lo mi he,CDF ah a tel he tel lo he pa poh an tlaih hna. – Hakha Cherry\nInn chung tiang inkaa hrawh in an lut Khuachung inn hna cu hriamngan in an kah hna.274 Batalian hna nih hriamngan in,Sniper in mipi a chawkmi an kah hna.\nHngakchia telh in hliamtuar mi sii ai thlop khawh an si loSanpiah veng cozah riantuan pakhat inn ah hriamngan a tla hliamtuar an tam.\nKhua chungah hriamngan in zing suimilam 7 in zanlei suimilam 3 tiang minung umnak veng hna cu an kah hna. Credit-The Chin Post\nDawtnak Pathian nih ziah Satan le follower pawl caah Hell a ser? Ziah David hmang in Goliath a thah? Ziah Jericho vampang pi a tlukter? Ziah Pathian nih Joshua cu Kanaan miphun tei dingin nawl a pek? Nu le ngakchia tiang a thah ter hna? Ziah dawtnak Pathian nih Egypt Ralkap pawl rilisen ah a peih hna?\nDawtnak Pathian nih evil incarnation a simi Kawl Ralkap cungah dawtnak a ngei lo. Kawl Ralkap hloh cikcek ding le thah viar dingin Pathian nih order a chuah cang. Kawl Ralkap pawl caan a dihter cang lai.\nCucaah, Dawtnak Pathian a simi, Pathian min hmang in Kawl Ralkap Dawt le an sualnak hmuh lo ding cawnpiaknak kha zumh ding a si lo. Kawl Ralkap cu Satan party an si. Evil incarnation an si. Pathian nih hloh a duh cang hna. An caan a dih ter cang lai. Cucaah, Kawl Ralkap doh le thah cu, biaknak mit zong in, “Holy War” ah ruah ding a si. Credit-Zasang Cinzah\nR2P Van Hai Lo CDF\nDr. Ngun Cung Lian zong CNF he an sinpi lo i Kawl ralkap leiah a mer ve ko


Tulio Kawlram Online Cungah A Hung Lar Ngai Mi Phyo Myat Aung Din Ti Zuar Nak - Khuaruah Har News\nTulio Kawlram Online Cungah A Hung Lar Ngai Mi Phyo Myat Aung Din Ti Zuar Nak\nMyanmar season 3 hlasak zuamnak ah Winner a si mi Phyo Myat Aung cu Myanmar Idol zuamnak a dih hnu in tuchunni tiang dinh ni can ngei lo bak in alar mi anuh ping ngia mipakhat a si. Phyo Myat Aung hlasak lawng hmanh si ti lo in lem cang lei tiang in kar ahlang cuahmah mi a si.\nPhyo Myat Aung cu aluancia kum 2019 september thla lio ah khan Album a voikhatnak cu tlamtling tein arak chuah. Cu achuahmi Album cu a voikhatnak a si caah mipi thazang petu zawng an tam taktak. Phyo Myat Aung cu hlasak lawng hmanh si lo in tuchunni ahcun lem cang lei tiang in a hung cawicang cuahmah ve cang.\nMyanmar season 3 hlasak zuamnak ah Winner a si mi Phyo Myat Aung cu MV thar chuah aa timh caah tuhi biatak tein a cawlcang cuahmah lio pi a si. MV a chuah ding mi caah cun Phyo Myat Aung cu khawlak bak ah din ti thiang zuar in can ahman cuahmah lio a si.\nMyanmar season 3 Winner Phyo Myat Aung cu Myanmar Idol arak luh hlan ahcun a nu he sifak taktak in khua arak sa mi an si. Hmanh sehlaw tu ah cun sifak chungkhar in ahung tthan lian mi a si ko nain kawlram pumpi tiang in minthang pakhar dirhmun ah a hung dir ve cang.\nMyanmar Idol hlasak zuamnak khi zeitluk in dah arak tthat tihmi cu Phyo Myat Aung ah khin a hung fiang ngai ngai. Myanmar Idol hlasak zuamnak cu ahleice in kan mah chin miphun ko ah hin a ttha khun. Myanmar Idol hlasak zuamnak arak ummi ruang ah kan chin miphun a hung lar phah ti u sihlaw kan palh tuk lem lai.\n← MMA Ah Minthang Arak Si Hlan Aung La Nsang Nih Anun Ning Hmanthlak Hmang In A Langhter Mi Cu Uar Um Tak Tak\nKawlram chungah coronavirus zawtnak thatein cheknak hmun (Laboratory) aum lo →\nMizoram hlasak thiam TBC te nuva cu hawi lockdown ruangah lungrethei I kan um lio ah lomhnak in anrak khat\nAchuahni Sunglawi Ah Mitcaw Hna Mitlem Pahra Abunh Piaktu Yan Aung\nTuluk ramah coronavirus ruangah minung 15 an thih than tikah athimi dihlak cu minung 41 an tling cang\nForbes Nih An Langhter Mi Vawleicung Phaisalut Ttha Cem Footballer Mi (10)Hna\nAsian Nu Le President Trump Bia An I Lehnak (+Video)\nNaiteah Obama nih acawkmi intharpi chunglei hmanthlak pawlhna


Trump 2020 Trump 2020 kan ti cang lai. Kan saduhthah a tling taktak cang lai. – Hakha Cherry\nTrump 2020 Trump 2020 kan ti cang lai. Kan saduhthah a tling taktak cang lai.\nKa Thinlung A Ni Cang :Kumpi kumkhat kan ni ngeih tukmi Merry Christmas cu a liam ruangmang ko cang. Kanmah Family zong nuam taktak in caan kanhman hnuah nihin cu kan tlungthan cang.\nKa hawi le USPS nih nan address an ngeilo, sa ka kahmi kan kuat hna lai ka timi kha ka kiarpi than dih. GPS ka hal i kathei hna lo a ka ti hi ka kiarthan heheheehe.\nKha kumthar deihnak le lawmhnak nan cungah tlung ko seh.Kaa ngeih taktakmi cu kan phan dengmang cang. Kum 4 chung kan pu Trump nih a pehthan lai ti a si ko cang. Kan i nuam hna lai. Democratic pawl cu tahlai nihchuak an lo ko cang lai.\nJoe Biden te chungkhar cu an sining phuan dih a si cang, an fapa sining zong phuan dih a si cang caah, a zei tin in i phehawk a um tilo. An caah ruahchannak a dih cikcek cang. An vunghawng an lanhter dih cang hna.\nTrump a tanh lomi pawl caah cun ekchuak tunglo i taw haiherhvih he an lo ko cang lai. An caah lam pakhat taktak hmanh a um ti lo.\nTrump nih President ka tuan tikah ka tuah lai a timi 10% ah 9.99 a tuah khawh. Pakhat atuah lomi cu Hilary thawng kathlak lai a ti nain atuah lo.\nTrump remlo tu hi an rem lonak bia hal sisehlaw a zei taktak hmanh khi an chim dingmi a um lailo. Lih chim an ti men hnga, an mah atitu khi lihchim deuh an si lai. Zei hmanh chimawk taktak an ngei lailo. Mah belte an thlarau fialtu ai dang caah a si tihi a fiang. Kanmah zong a kan fialtu thlarau ai dang ve.Kha ka bia a sau Trump kong kantial than cang lai. Kathinlung a ni cang.\nCredit-Josph Thawng Z Ting\nPresident Trump nih “Republican party nih thil dik an tuah ding a si ko, $600 hi cu a tlawm tukmi a si


Rawl Chumhtu Rian A Tuannak in Minthang Ah Ai Chuahmi Nu – Vaurawng\nRawl Chumhtu Rian A Tuannak in Minthang Ah Ai Chuahmi Nu\nPosted By: vaurawng.com April 19, 2019\nJem Wolfie tiah auhmi nu hi Australia ram nitlak lei Perth khua ah a um mi asi ii, a hlan ah chumhchuan nak he ai pehtlai mi rian hi a rak huam ngaingai mi asi. sinain tu ahcun chumhchuan he ai pehtlai mi si lo in riandang ah a minthang ngaingai mi pakhat ah ai chuah.\nChumhchuan hi a rak huam taktak mi rian asi i, high school zong dih lo in sianginn kai ai din ii rawldawr ah rian a lut, zarhkhat ah suimilam 70 tiang rawlchumh rian a rak tuan i chumhchuan lei thiam nak a rak cawng pah mi asi.\nJem Wolfie hi chumhchuan a huam lawng si loin zanglek lei zong a huam pah mi asi. ai manh caan tete ah basketball ai celh tawn mi asi. cu tikah Jem Wolfie cu Western Australia baskeball league ah zanglek thiam pakhat ah a hun i chuah.\nVan chiat ah kum 2015 basketball zuamnak ah a khup hliamhma a tuar ruangah basketball he chumhchuan rian in a rak i din. Jem Wolfie ai celh nak team bawmhnak in a khup hliamhma cu an thlop in tha tein dam khawhnak dingah ti in gym caan hman tein ai celh lengmang.\nCu bantuk in gym a kalnak hmanthlak pawl cu a Instagram ah a hei tar lengmang. Cu bantuk in a hmanthlak a tar lengmang tikah mipi nih van uar ngaingai mi nu pakhat a hun si ai. A hnu ahcun Influencer hna caah a dang tein tuahmi sipuaizi kawl khawhnak OnlyFans Platform ah register a tuah i account a tuah.\nOnlyFans cu social media ah minung pakhat nih a duhmi minung pakhat nih a post mi ca le hmantlak zoh a duh mi kha thlakhat ah cuzat tibantuk in tangka pek in zoh khawh asi. Jem Wolfie nih a chim mi pawl zohduh le hmuh duh ahcun thlak khat ah dollar 15 pek in zoh khawh asi. A thlakhatnak a tuah mi ah OnlyFans lawng bak ah dollar ting 2 tangka lut a hmuh.\nJem Wolfie a hman mi social media platform he fonh ahcun nikhat ah dollar 30000 hrawng a tlawmbik a hmuh zungzal. a khup ai hliammi a dam cang ko nain chumhchuan lei riantuan ai tim ti lo. sinain ai manh caan paoh ah online in zeibantuk chumhchuannak thilthar dah ka chuah khawh lai ti mi a langhter lengmang.\nJem Wolfie cu fitness model a tuan pah in fitness he ai pehtlai mi fakthanhnak rian zong a tuah chih mi asi. cu pin ah basketball zong ai celh pah thiamthiam mi asi. cun a mah pumpak nih Wolf Gang timi angki zong a chuah.\nBe the first to comment on "Rawl Chumhtu Rian A Tuannak in Minthang Ah Ai Chuahmi Nu"


Ralhrangbu Kahdohnak Rungah Kan Khua Le Kan Ram Kan Zaamtak Lai Maw — Salai Ephraim Thawngpang\nRalhrangbu Kahdohnak Rungah Kan Khua Le Kan Ram Kan Zaamtak Lai Maw\nSalai Ephraim September 27, 2021\nRev.Tluang Ceu nih a FB ah a van langhter mi hi a rauhhlan ah kan tonding mi a si ca ah Mipi nih khua kan ruahding hrimhrim a herh tuk mi a si.” Kan Khua Kan Zamtaak Lai Maw ? “Atu hi Chin ram dihlak ah ral a tho cang. Tuhlan ah CNFA lawng hriam tlai an um nain atu cu hriam tlai CDF cu a pengkip a khuakip ah an um dih cang ti khawh a si. Ni tinte tiawk in kahdohnak thawng theih a si cang. Ralkap pawl zong din loin an cawlcang ve fawn. Asiah Ralkap kan khua an rat tik ah zeitindah kan um lai ? kan zaam lai maw inn ahdah kan um hnga.\nRuahnak cheuhnak:Ralkap pawl nan khua i an luh an riah tik ah le an ra lai ti theih poh ah zaam awk asi lem lo. Mah le inn cio teah um awk a si. Pastorte le upa nih a herhmi ngiatthlai awk a si. Upa te nih kan zaam awk asi an ti lawng ah zaamding a si.\nKhua lak ah khua chung ah kahdohnak a um loding cu ralkap nih siseh CDF nih siseh an hrial hrimhrim ko lai. Asinain hrial awk tha loin khua lak le khua pawngte ah an i kahding a si i CDF ralkap nih ralrin an in pek hna ahcun zaam hrimhrim ding.\nKahdohnak cu aa thawkka lawng asi rih caah khuami nih zaam a herh sual ah tiin zaamnak ding hmunhma i zoh i kawl ciading. Tar le ngakchia he zaam asi lai caah khua he aa hlat tuk lonak ah chikkhat dornak hmun sersiamding. Caansaudeuh zaam a herh ahcun khua he aa naihtuk lo nak ah (IDP) camp serding.Zaam tik ah a cikpak in, mah duhnak cio ah lothaam le ramlak ah zaam awk a si lo. Khakha a him lo chinchin. Cucaah khua upa nih an thim mi zaamnak hmuh (hmun 2-3 zong asi kho) ah a bu tein umding.\nRal i kahdohnak ah mipi chung in (civil) a thimi hma a pumi an um sual ahcun khualipi chung um Ralzaam (IDP) tawlreltu phu asiloah Ambulance nan theihmi sin ah thawngthanh ding.Khualipi Hakha-Falam-Thantlang tbt cu zaamnak kan ngeih hlei lo caah kuan le bomb vakvai nih a kan khen sualnak hngalo inn tang inn pawng ah i thuh chungnak khur kan ngeih ahcun a tha hnga.Atulio cu khuabawi tlangpi zong an um lo caah Pastorte le khuanu khuapa nih ral kong ah siseh covid kong ah siseh tuanvo lak le tawlrel i zuam cio hna usi.Hngalh awk: A cunglei ka tialmi hi nan khua caah aa tlak lomi zong a si kho ko zapi caah a tlangpi in ruahnak cheuhnak tu a si.\nCrd : Rev. Tluang Ceu Denial pa FB\nLaimi Ralzam Hna Sin Ah Sawmnak Le Theihternak →\n← CDF Hi Batallion Le Company Level Lawng Si Lo In CNF Mit Benh Tal Khin


Kawl ralkap nih Aung San Suu Kyi thah an rak timh lengmang nain an thah khawh lonak kong rak rel ve\nbysalaicung\tMarch 16, 2019\tHome, Knowledge\nKum 1996 (1 November 1996) chunhnu suimilam 2pm ah, Indaw Myo (အင္းေတာ္ျမို ့) pawng, Le-pin khuate Primary Sianginn hunnak an tuah lio ah, Chian Khianyi Neh Phuiphuyyi Atin SDA (ျကံ႔ခိုင္ေရးႏွင္ု့ ဖြံ႕ၿဖိုေရးအသင္း), a tu ahcun USDP party tiah auh a si cang mi nih Rail Road Minister U Win Sein nih hi tin a rak chim “ Daw Aung San Suu Kyi hi kan thianhhlim awk a si” a chim duhnak cu kan thah awk a si tiah a rak chim.\n“A ho tal Aung San Suu Kyi a a fim ngam tu (A that ngamtu) nan um maw tiah voithum bak biahalnak a rak tuah ti a si.\nA voikhat nak bik Daw Aung San Suu Kyi thah an rak timh ning cang\nU Win Sein nih Aung San Suu Kyi a that ngam mi nan um maw timi biahal nak a tuah nu ni 9nak, 9 November 1996 ah NLD party boruak kong he pehtlai in Aung San Suu Kyi, U Tin Oo, U Kyaw Maung hna cu khual tlawn ding in an i thawh hna i, Yangon khuapi U Chit Maung Street Bahan Hisgh School No. 2 zawn an phak bak ah SDA (Solidarity and Development Association) lei minung le misual an hlan mi hna pawl nih Aung San Suu Kyi motor cu namte le lungtum, fei he an rak zuan hnawh taktak. Cu lio ahcun motor thlalang tiang in an rak khuai dih, U Chit Maung le Ton Oo nih an si khawh chung in Daw Aung San Suu Kyi cu an rak vennak ah an mah lehlam an lung a kuai dih, hliamhma fak ngai an rak tuar nain vanthat ah an nunnak cu a rak him.\nAung San Suu Kyi motor mongtu driver a thiamtuk ruang le a ralthat tuk ruang ah faktuk in motor an den chih bu in motor cu a mongh chih i a zampi khawh dih hna, cu ruang ah an za tein an rak him i Aung San Suu Kyi thah an rak thimh mi cu an hlawh a rak tling lo.\nA voi 2nk Aung San Suu Kyi thah an rak timh nak in an hlawh a tlin lonak\nKum 1998 March 29 ah a si, Pathein (ပုသိမ္) lei ah party rian kong he pehtlai in akal mi Aung San Suu Kyi cu Thanta-Pin (အညာစုတံတားထိပ္ ) pawng a phak ah ralkap nih an motor cu an rak kham colh. Cu hnu ah eidin zong zeihmanh pe duh loin ni 8 chung an rak hren.\nAn i tinh bik mi cu ti lo le rawl loin kan hren lai i a mah tein a thi te kong lai tiah an rak ruah. A si nain Aung San Suu Kyi cu nithawng a rak i ken i ruahsur caan te ah a nithawng in a rak luang mi ruahti cu a din tawn i, ruahti in a paw a khimter aa zuam, a pum chung ah ti tampi a luh ter peng mi nih a nunnak a rak khamh.\nHi lawng hi a si lo, Aung San Suu Kyi hi kawlram a rak luh bak in Kawl ralkap nih cakei bantuk in an tih, uknak an kan chuh lai ti an rak phan tuk ruang ah voi tampi thahnak khua an khang i thah ding in an rak timh lengmang, an mah kut taktak in thah cu an ngamh ve lo ruang ah lam phunphun an rak kawl, voi tampi fahnak an pek i thah ding in order rak chuah a si nain vanthat ah nihin tiang nungdam tein a um khawh hi a si.\nA voi 3nk Aung San Suu Kyi thah an rak timh nak in an hlawh a tlin lonak\n25 June 1998 ni ah hin Aung San Suu Kyi mino tampi cu ramkhel le a dangdang kong cawnnak ngeih ding in an rak ra hna i cu mino pawl cu U Suu Kyi le Tin Oo nih cun an inn luhnak Gate pawng in an rak don hna. Cu lio ahcun Suu Kyi inn pawng ah a um mi Primary Sianginn lei kap in ralkap le CID pawl cu an rak tli hna i mino pawl cu fak ngai in an phomh duahmah hna, hi lio ah Suu Kyi zong nih mino pawl hliam an tuar lonak ding ah a si khawh chung in a rak cawlcang ve i “Ngakchia pawl kha harnak le fahnak pe hna hlah uh, nan duh le keimah tu hi ka vua ko uh” tiah Suu Kyi zong cu fak ngai in a au chih. CID Buhmu a simi Thura Ni Suu) nih cun Suu Kyi zong kha vua uh, phomh ve uh tiah order a rak chuah i aw thangpi in a rak au. Cu le cang ka cun U Tin Oo cu a lau tuk i Suu Khi nangmah kha a rannak in zaam zokzok, tulio ahcun Matar kan herh rih lo, ram caah nunnak pek nak in hruaitu ttha kan herh deuh, nangmah na thih awk a ttha lo tiah Suu Kyi cu biatak tein a rak ven colh ve.\nU Tin Oo cu Suu Kyi a ven nak ruang ah faktuk in an rak vuak i hliamhma zong fak ngai in a tuar ve. Vuaknak le buainak ruang ah U Tin Oo cu innchung ah luh an rak sian lo i zanlei suimilam 2pm in a thaizing zinglei suimilam 11am tiang Suu Kyi inn tuar ah cun a rak ril ko, hi lio caan hi furpi lingcing a si fawn tikah ruah a rak sur ngai i ruahsur lak ah thi he U Tin Oo cu inn tual ah a rak ril ko. A thaizing zinglei suimilam 11am ah Suu Kyi te nih an rak lak tthan i a hliamnak hma pawl cu an fimhlawm piak, vanthat ah a nunnak cu a rak him. Hi lio caan ahin U Tin Oo nih Suu Kyi hi rak veng manh hlah sehlaw thah an rak timh mi a si, a rak thi ko hna.\nCredit; U Tun Tun Oo\nNote: Hi ca hi U Tun Tun Oo nih a tial mi chung in a tawinak te in lak chin mi a si. Kan mah ruahnak le hmuhnak zong pakhat hmanh kan chap mi a um lo.\nPrevious Aung San Suu Kyi nih free tein a hman mi Helicopter hi a hota dah a si timi an langhter cang\nNext Mara hi Lai an si maw timi fiang ternak: Pu Lal Dun


Hi zankhat chungah dawrkhaan pali an bauh i zunghmun sang ah thil puan dawr, market sang ah suimilam dawr, Biakinn sangah sii dawr le eidin dawr an si. Hi chungah thil puan dawr an firpiak mi hna a tam bik tiah theih a si.\nThil puan dawr ngeitu nih, “Kannih dawr a tlaumi hi angki leng 20,000 man zun ruk, shirt angki 15,000 man a tha mi pawl zun ruk, pa hni a tha mi pawl 8000 man zun ruk, a man tlawm deuh mi 5,000 man zun ruk thiamthiam a si. Angki lum 30,000 man in 40,000 kar zun kua, pa bawngbi zun ruk hrawng- 15,000-18,000 man, kedan le hmai thuh pawl zong an laak rih. Kan dawr an bauh ning hi innka tawh hrenhnak thir kual in a si. Inn pa hna nih an thawngpang kan theih ko nain kan au ngam lo an ti. Zinglei ah palek kan chimh ko hna nain a firtu tak theih khawh lo ah cun zungah nangmah na rat peng a hau a kan ti caah ahmuh ka ong ngam lo” tiah Sui Pi nu nih TCP ah a chim.\nSii dawr ngeitu nih “ka dawr tawh bak in an bauh i hnawmpung ah an rak hlawnh tak. A chung sii Moramin dur ruk (dur khat-17,000 man) le Penamin-G dur ruk- 13000 man , a pa hnih in thlaih mi sii an si. Ka pawng dawr eidin dawr zong an bauh ve i anih cu kuak lawng a tlau a ka ti” tiah Sung Cuai nih TCP ah a chim.\nSuimilam dawr ngeitu nu nih “ kannih dawr zong a tawh bo in an bauh ve i suimilam hi 20 in 26 hrawng a tlau, a man hi 6000-7000 pawl an si. Kan dawrkhaan hi a tu in a voi thumnak an bauh a si cang” tiah Sayama Sui Taang nih TCP aha chim.\nHi kong he pehtlai in Thantlang palek bawi nih “dawrkhaan an bauh hi a tlawm ti lo ti cu ho paoh nih nan theih dih, ni nga zan fatin te a si peng fawn. Zan chiar in suimilam 12 hlan le 12 hnu in 4 tiang minung kan i thleng peng ko. Cun an i chok peng ve ko. A ruang cu mifir hi an zer tuk ve caah, kanmah zong palek thuam aa hrukmi an um i aa hruk lo mi zong kan um. Cu zongah cun kan hmu kho hna lo. A ruang cu hi thil kongah hin palek tha zaang kan tlawm. Cun mifir tlaih khawhnak lam zong kan i zuam tuk ve ko bu ah kan hmu in kan tlai kho ve lo i mizapi nih mawh an kan phurhmi hi an mawh lo. Nain hi kongah palek thazaang lawng si lo in mizapi nih an kan bawmh ngai a hau. Kan theih tawk in mifir tlaih khawhnak kan i zuam ve ko” tiah Thantlang sakhan bawi nih TCP ah a chim.\nThantlang khuachung ah a tubantuk in mifir nih thil an fir hi a tlawm ti lo Cycle le dawrkhaan bauh in thilfir a tam bik tiah theih a si.


Kan lo ko rua.Tuan pi khan “a donghnak ahcun Donald Trump nih a tei te ko lai” ka rak timi kha ka rak i palh cikcek. – Hakha Cherry\nKan lo ko rua.Tuan pi khan “a donghnak ahcun Donald Trump nih a tei te ko lai” ka rak timi kha ka rak i palh cikcek.\nKan lo ko rua.Tuan pi khan “a donghnak ahcun Donald Trump nih a tei te ko lai” ka rak timi kha ka rak i palh cikcek. Ka ca a reltu vialte ngaihthiam kan hal ko hna. Ka palh ti hi a ṭha bik ko. Donald Trump ka uarnak cu Tuluk vom nam in a nammi hna hi a si ko.\nDonald Trump a ṭanhtu Lai pastor vialte, Donald Trump caah thla a camtu zumtu vialte, Donald Trump nih a tei lai tiah bia a phuangtu(profet) vialte, keimah bantuk in nan i palh dih cikcek ve. Hi thil sining nih Pathian zumtu Laimi a kan cawnpiak ngaingai ko rua tiah ka ruah.\nCucu, “Pathian bia nih a ti” kan ti tawnmi vialte le “Pathian duhnak” kan ti tawnmi vialte hi aa palh kho ko timi a kan cawnpiak bak ko. Pathian he bia kan i ruah timi le thlarau nih a ka chimh timi chinchin cu chim hau lo.Credit-Perhkalh Thawng\nRev. Franklin Graham Sin In Biacah


SAC Ralhrang Ceilak An Thi Than – Onlinenungak\nSAC Ralhrang Ceilak An Thi Than\nNizaan November 21, Gangaw Peng Min khua Palek sakhaan in a rak i thawh mi Kawl ralkap motor 5 cu Yaw Defense Force (YDF) le an hawile nih bomb an rak puahhnawh hna i 11 an thi, 20 renglo an i hliam, tiah YDF nih an thanh.\nBomb 12 an rak puahhnawh hna. Ralbawi (Major rank) tel in 11 an thi i 20 leng an hliamh hna. Cun, MA kuanfang 400 renglo, uniform 2, zeenbawm 2, angki le kedan tibantuk an lakchih. Crd; The Hakha Times\nRelchap; Africa Chaklei um, Sudan ram cu thlakhat deng ralkap uknak tang an um hnu ah nizan November 21,2021 ah khan an prime minister Abdallah Hamdok nih an ram hruai than dingin ralkap bu hna he minsenthutnak an ngei. Hilio ah an prime minister minthutnak a cohlang duhlo mi tampi nih an khuapi ah duhlonak an langhter ve. An prime minister Abdallah Hamdok hi ‘leirawitu’ tiah opposition party hna nih an au hnawh.\nRalkap bawi hruaitu Abbel Fattah Burhan nih cun TV in mipi theih ah an prime minister Abdallah Hamdok nih an ram thimnak an ngeih hlan cu cozah a hruai than lai kong a chim. An prime minister nih hin zei bantuk nawlngeihnak a ngeih lai kong fiang tein an chim lo. Ralkap mithmai zoh bu tein an kal rih lai kong an chim.\nRamkhel party dangdang nih hnatlakpinak an ngeih cio le ngeih cio lo zong a fiang rih lo, tiah VOA nih a tial. Hi minthutnak ah hnatlaknak an tuahmi cu, October 25 in ralkap nih nawlngeihnak an lak hnu in an tlaihmi vialte an chuah dih hna lai, tiah an langhter. “Hi minthutnak ah hin ram aa thlen chung vialte remdaihnak a um khawh nakhnga hnatlaknak aa tel,” tiah TV hmai ah Abdullah Hamdok nih a chim.\nHi lio ah hin Sudan khuapi, Khartaum ahcun mipi nih duhlonak an rak langhter ve. An prime minister Abdallah Hamdok nih mipi a leirawi hna, tiah an aupi. Nizan duhlonak langhternak ah hin kum 16 mipa ralkap nih an kahthah. Sudan ram ralkap nih nawlngeihnak an lak ni October 25 hnu in nizan tiang ah khan minung 41 nunnak a liam cang, tiah Al Jazeera nih a tial. Crd; The Chin Post


Laimi Hi Toidor Nun Ngei Ngaimi Kan Lo Tawn: Pastor Nupi Khi Pastor Nu Ziah Na Ti Ziah Singer Cu Saya/Sayamah Na Ti – Chin World News Evening\nLaimi Hi Toidor Nun Ngei Ngaimi Kan Lo Tawn: Pastor Nupi Khi Pastor Nu Ziah Na Ti Ziah Singer Cu Saya/Sayamah Na Ti\nJuly 17, 2019 Salai Van Hmuhning\nLaimi khuaruahhar ngai kan siko. Zeihmanh asi lomi thil hmete ah khn thinhun hna kan hamng ttheo tawn. Cun thil hi a sining tein kalpi le chim rel hmang lo, kan thiam ti lo. Cun mi upat pek ning cang zong kan thiam lo. Upat kan pek hna rua tiah kan ruah nain kan pe hna lo zei rel lo ah a cang. Ka chim duh taktak mi chungah ka lut lai, cucu zeidah asi ti ah cun Laimi nih saya timi le sayamah timi a hmannak zawn kan i fiang lo tiah ka ruah.\nTahchunnak ah mirang nih cun saya/sayamah cu teachers an ti hna. Madam le Sir ti cu upatnak caah hmanmi asi. Cu hna cu fim chimtu maw si lo ah, thawngttha chimtu pakhatkhat, cachimtu si lo le cawnpiaktu pawl khi Saya/sayamah tiah an auh hna. Saya/sayamah ti cu Kawl holh asi ko nain laimi nih kan hmanning asi caah ka komh. Justin Bieber khi zeitik hmanh ah Sayapa/teacher an ti na thei bal lai lo i a ti zong an ti bal fawn lo. A ziah ti ah cun saya/cawnpiaktu asi loh cachimtu asi lo, hlasakthiam sawhsawh asi caah an nih nih an auh dan ning cu Singer Justin Biber titu in an auh lai, cucu a phungzong asi i thil sining zong asi. Cucaah hlasakthiam na ti lo si le, singer hei ti ve lawlaw ko. Hlasakthiam kong cu hi vial in zarih seh.\nKan chim ttheo tawn rihmi cu, Pastor nupi pawl khi sayamah ti zong in kan au hna lo kan i thawh riangmang le zeitindah kan auh hna ti ahcun Pastor Nu tiah kan hei auh hoi hna cuh. Hihi kan laimi nih kan laiholh kan vaivuanhmi le ning cang loin kan hman pakhat zong asi. Cucu kan fa kan nau le ca tiang in a ttha lomi thil pakhat asi i tiah keimah nih cun ka hmuh. A lem ve khawh hna cuh. Hngakchia an si le Pastor Nupi paoh Pastor ah an ruah khawh hna cucaah i ralring hna usih. A ruang cu Pastor nupi le zong nih phundang piin an i ruah ve lai i ca zognah za a long loh.\nNu Pastor a ttuanmi vial cu an pasal le khi zeitik hmanh ah Pastor pa na ti bal lo i, na ti ding zong asi loh. Zeiruangah dah an pasal le Pastor asimi vial an nupi paohpaoh hi Pastor nu tiah laimi nih kan auh tawn hna hnga hihi pumpak zong in rak ka let uh, cun comment zong ah fiang tein nan ka lehnak kan sawm duh fawn hna. Pastor le tu khi Saya/Sayamah kan ti hna awk taktak cu asi. Na lungtlin lonak um cun Comment ah rak chim ve dingin kan sawm duh hna.\nSalai J Van Duh Thar Lahnin\nNote: Hmanthlak hi tahchunnak sawhsawh lakmi asi.\nEvan. Tluang Lian ( Martar) Nih Pathian Nih A Ka Chonh A Timi Cu Dr. Aung Myint Thang Nih Kan Zum Lo’ Tiah Fiang Ko In A Leh\nVanmi Holh Cu Vawlei Mi Caah Cun Holh Theihlo A Si\nCNF/A hi Full in kan dirpi ding an si\nA poi taktak: CNF/A upa pakhat nih CNF/A biathli a von phuan dih ai\nAlaw Bum Tlang i KIA le Ralhrang i kahnak ah CNF/A kong biathli CNF/A upa pakhat nih a phuan


ZARHKEL AVOI (13) NAK ZARHPINI | Radio Veritas Asia\nZARHKEL AVOI (13) NAK ZARHPINI\nZARHKEL AVOI (13) NAK ZARHPINI JUNE 28, 2020\nVoikhatnak Bibal - 2Kg 4:8-11,14-16\nSalm - 89:2-3,16 -19 (leh 89:2)\nVoihnihnak Bibal - Rom 6:3-4, 8-11\nThawngttha bia - Mt 10:37-42\n* Jesuh nih biatak tein a kan chimh mi cu, nunnak sungh hmasa lo cun nunnak taktak hmuh tthan khawh a si lo ti hi a si. A chim duh mi cu, Keimah nakin a nu le a pa, a fanu le a fapa, a duh deuhmi cu keimah he an i ttaan lo, nunnak taktak an hmu kho lai lo a ti. Cu lengah a vailamtung aa put lo mi zong nunnak an hmu lai lo a ti rih.\n* Vailamtung put timi a sullam cu temhinnak tuar tinak a si i, Jesuh caah temhinnak kan tuar a hau. Khrihfa ka si caah kei cu Pathian nih thlachuah a ka pek lai i a zungzal nuam tein ka um lai, harnak zeihmanh nih a ka tlunh lai lo, tiah kan ruah sual ah cun palh nganpi kan palh a si lai. Aruang cu Pathian hngal lo mi bantuk in duhpoah khuasa ding kan rak si lo. Khrihfa si hi a har ngaingai mi thil a rak si. Jesuh keneh zulh kan hau.\n* Voikhatnak Bible chungah, Profet a bawmchantu le a zohkhenhtu cu Profet thluachuah an hmuhnak kong kan hmuh. Cucaah cun Pathian rian ttuantu hna pawl hi biatak tein kan zohkhenh kan bomhchanh hna a hau.\n* Khrihfa kan sining kan zoh tikah Khrih hrimhrim nih hin hawikom ttha ah a kan ser i sualnak ruangah kan ngeih mi kan leibaa vialte a kan thenhpiak dih i vancung ram co ding ah Roco tu sinak min a kan pek.\n* Atuchan Khrihfa cheukhat nih cun Tipilnak hi lentecelh in kan i celh. Voihnih thum te hna tipil kan ing. Tipil in a sullam cu Jesuh thihnak ah kan thi ve i a thawhtthannak ah kan thotthan ve lai tinak sullam a si (Rom 6:4). Jesuh cu kan caah voikhat lawng a thi i voikhat lawng a thotthan; voihnih thum a thi in a thotthan lo.


BREAKING NEWS : RALKAP NIH WILLIAM BAWI LIAN HUP CU AN TLAIH CANG. – The Chinlung Post\nApril 13, 2021 admin Chin 0\nNihin chun ah ralkap le palik nih Hakha ah William Bawi Lian Hup an tlaih, tiah thawng kan theih.\nWilliam an tlaih dih in Hakha Khuathar i an inn zong ralkap nih an bauh i, kawlhawlnak an tuah. Ralkap pawl nih plastic anakmi pakhat in thilri an kalpi,” tiah inn an bauh lio a hmutu minung pakhat nih an chim.\nWilliam an tlaih lio ah hin a hawipa pakhat zong an tlaih ve tiah chungkhar nih an chim. Asinain, William he an tlaihmi a hawipa hi aho a si timi fiang in kan thei rih lo.\nWilliam Bawi Lian Hup Cu Ralkap Nih An Tlaih I An Kalpi A Tu Hi: Nithaizing April thla ni 13 2021 kum Tuesday ah Hakha ah cu ticun William Bawi Lian Hup cu ralkap nih an tlaih i an kalpi tiah theih a si. William Bawi Lian Hup hi an tleih dih hnu ah an inn Hakha thar ah ralkap le palek nih an luh hnawh\nhna i an thilri an check piak dih hna tiah theih a si.\nCun nizan April thla ni 12 zan(Monday zan) ah Hakha ah ralkap le palek nih inn an boh ciammam i thilri an check tiah theih a si chap. Cun ca reltu mipi sin ah kan i nawl duhmi hna cu William facebook account hi report rak tuah law timi hi a si. Laknak: The Chin Light


Thantlang peng, Khualhringtlang lei ah a kalmi SAC ralhrang pawl cu tu zaanlei ah Thantlang in meng 9 a hlatnak Hmunthar khua ah an i pum hna, tiah thawng kan theih. – Hakha Cherry\nThantlang peng, Khualhringtlang lei ah a kalmi SAC ralhrang pawl cu tu zaanlei ah Thantlang in meng 9 a hlatnak Hmunthar khua ah an i pum hna, tiah thawng kan theih.\nHmunthar ah SAC Ralhrang pawl an i Pum, Drone an Hmanmi Kahthlakpiak an Tong. Nihin zinglei ah Thantlang peng, Khualhringtlang lei ah a kalmi SAC ralhrang pawl cu tu zaanlei ah Thantlang in meng 9 a hlatnak Hmunthar khua ah an i pum hna, tiah thawng kan theih.\nNihin zinglei ah SAC ralhrang pawl Arcerh an phak ah Drone vanlawng in mi ngiatnak an tuah i, cu Drone cu kahthlakpiak an tong.\nZaanlei zong ah Hakha in SAC ralhrang pawl motor 4 in Thantlang ah an phan chap hna.\nSAC ralhrang nih an hmanmi Drone hi Camera sawhsawh tarhmi maw a si (asiloah) Thermal Camera tarhmi dah a si timi fiang in theih a si lo.\nThermal Camera tarhmi Drone pawl hi ramlak i thuh zong ah minung le saram pum in a chuakmi a lummi dat (Heat Energy or Thermal Energy) in minung le saram a hmuh khawh hna.\nHakha peng, Chuncung khua pawng le Loklung pawng i CDF-Hakha le SAC ralhrang kahdohnak ah SAC lei nih Drone vanlawng pawl mi ngiatnak ah an rak hman ve hna.\nAn hmanmi Drone pawl ah hin a cunglei kan langhtermi Thermal Camera an tarh le tarh lo theih a si lo.\nThermal Camera tarhmi Drone nih hmuh khawh lo nakding ah “Anti-Thermal Clothing” timi thilpuan pawl zong an um ve. Cu bantuk angki le bawngbi pawl cu online zong in an zuarmi tampi a um. The Chin Journal\nJune 8, Hakha\nNews Dang Relthan:Hakha Khuathar Bomb Puah Hnu Tlaihmi Minung 18 an Luat Than.June 5, Hakha Khuathar bomb puah hnu ah an rak tlaihmi hna chung in minung 18 cu tuzaan sml. 8:30 hrawng ah an thlah hna, tiah thawng kan theih.\nAtu zaan a luatmi pawl hi pa lawngte an si i, an umnak inn cio tiang City Bus in an rak thlah hna.\nJune 6 zaan zong ah nu lawngte 27 an rak thlah cang hna. June 5, Hakha Khuathar bomb puah hnu ah an tlaihmi hna chung in pa mino 4 tu cu atu tiang an thlah rih hna lo, tiah thawng kan theih. The Chin Journal\nSAC Nih NUG Mualphohnak Ah Video Tawi Pakhat An Thlah.


Japan Ram Hruaitu Ding Ah Yoshihide Suga Cu A Tling – Chin 11 News\nJapan Ram Hruaitu Ding Ah Yoshihide Suga Cu A Tling\nPosted By: Lian Chin September 15, 2020\nJapan prime minister sin in Shinzo Abe a bang ruangah an party hruaitu thar an thim, nizan ah khan an neih chief cabinet secrectary Yoshihide Suga cu an thim nak ah cun a tling, prime minister thar si dingin zumh colh a si.\nKum 71 mi, Suga nihhin Liberal Democratic Party (LDP) election-ah vote 534 in vote 377 a hmuh. A zuam pi mi denfence minister tthing Rival shigeru Ishiba nih cun vote 68 hmuh in, foreign minister tthing Fumio Kishida nih cun vote 89 a hmuh. Su hi PM a rak tling cang mi Shinzo Abe he neiniam te an si, Abe economic leh Foreign policy zong peh tthan a timh tiah a chim.\nHmazarh ni thumni ahhin virtual meeting hmangin Parliament nih cun prime minister thar tuan ding mi an thim lai, LDP nihhin lower house ah majority an neih ruangah Suga hi a tling cia ding in ruah mi a si. PM thar nihin Abe nih term a hman dih rih loh, kum vui September thla tiang ram hruaitu lu cem rian hi a tleih cang lai.


Ralkap Motor Bomb Puah An Tong, SAC Ralkap Zeimawzat An Thi - News and Media\nRalkap Motor Bomb Puah An Tong, SAC Ralkap Zeimawzat An Thi\nSagaing ramṭhen, Salingyi (ဆားလင်းကြီး) peng, Ngawngpingyi in a chuak mi SAC ralkap motor 3 cu Dawngmin(ဒေါင်းမင်း) phu nih pa-de-ta bomb lung 12 in an puahhnawh hna caah a thi mi le hliamhma tuar an tam, tiah tualchung hriamtlai phu hna nih an thanh. SAC ralkap pawl bomb puahhnawh an ton hi nihin May 11, zinglei suimilam 8:00 hrawng a si i, an motor 3 cu tualchung hriamtlai phu pawl nih bomb an hmanh mi an i lamh caah a thi mi zong an tam, sinain ralkap zeizat dah an thih cu fiang tein kan thei rih lo, tiah Chindwin Yoemah (ချင်းတွင်းရိုးမ) phufonh nih an thanh.\n“Nizan le nihin zinglei ah SAC ralkap a thi mi hi 20-30 kar cu an si lai,” tiah Yinmapin tualchung hriamtlai pah-kah-phah phu chungtel pakhat nih a chim. May 10 zaan, Pale kahdohnak ah SAC ralkap nih motor 7 an thlah hna i, cu motor hna cu tualchung hriamtlai phufonh nih pa-de-ta bomb lung 8 an puahhnawh hna caah motor 3 a rawk i, a zat fiang te chim loin ralkap zeimawzat an thih kong an thanh fawn. Credit – TCP\nMinung 144 Nunnak A Liam


A Chim Bantuk In A Tuahmi President Donald Trump – Onlinenungak\nA Chim Bantuk In A Tuahmi President Donald Trump\nUS President a cuhmi paoh nih election lai ahcun cucu ka tuah lai, khakha ka tua lai tiah election campaign lio ah mipi lunglaaknak le lemsoinak ah an chim cio. Asinain a chimning bantuk in a tuah taktak mi nak in a tuah lomi an tam deuh lai tiah ka zumh.\nPresident cheukhat cu Election campaign an tuah lio ah mirum tampi sin in phaisa bawmhnak an laak, Media pawl duhning zawng in bia an chim, teinak an hmuh taktak tik ah phaisa a bawmtu hna, media lei in a bawmtu hna duhning loin rian an tuan ngam ti lo. Cucaah thil dik an tttanh ngam lo, media duhning le a bawmtu hna duhning lawng in rian an tuan. Media nih a dik loning in thil an chim zongah an I theihter ti lo. Media duh zong in bia an chim. Asinain President Trump cu adik lomi ah ahohmanh a care hna lo. Media zong nih thil dik lo an phun ahcun a dik lonak a soisel ngam hna.\nPresident Donald Trump cu mirum a si caah aho bawmhnak phaisa laak hau loin election campaign tuahnak phaisa a ngeimi a si. President thla hlawh zong a laak lo caah tihding le aho mithmai zoh ding a ngei lo. A dik a timi cungah fek tein a dir. Aho mihmai hmanh zoh a tim lo. US ram pumpi thatnak lawng a tuakmi a si. Media mithmai le phaisa in a bawmtu mithmai zong a zoh lo. US rampi huap caah a tha a timi cu soisel a ton zongah a pah chih. Mirang, Minak Asia tiah aho mithmai a zoh lo. US ram pumpi caah atha a timi cu raltha tein a tuah. US ram caah a thatnak a si ahcun ramdang mithmai zong zoh a tim lo. Ramdang president ka si lo, US mipi nih thimmi president ka si caah US mipi le US ram ca thatnak caah ka tuan lai ” tiah a chim tawn. A chim bantuk tein vawleicung khoika ram hmanh a tih hna lo. US ram thatnak caah cun ramdang mithmai zoh a tim bal lo.\nPresident Trump nih president a chuah hlan election campaign lio tein ka tuah lai tiah a chimmi chung in a tuah cangmi cu a tanglei ah ka thil chihmi pawl an si. Salai Lairamthang


Donald Trump nih China a Chawn huam lo ning kong fiang cik cek in a chim cang\nUar lo awk tha lo, paraltha, pasal cu mah bantuk ding hi si ko. Trump nih fiangtein a chim cang, China he an buai ning cu thei dih si cang. Mah Chinpage ah voih tampi ka rak ttial cang kha.\nChina le US Trade deal zeitindah an kalpi tthan lai ti kong cu ceihmainak ngei tthan ding si cang. Mah kongah Trump nih zeitindah a ruah ning a si ti le, China he i chawn a duh maw duh lo ti a chim mi\nTu lio hi Democrat pawl nih Convention cu ngei lio a si. Trump soiselnak caan an hmang ti bantuk si cang. Bia a chim mi poah nih Trump longte an soisel i, zeitindah US ram hi kan hruai lai tiah mipi tei ding in a chim mi an um lo. Trump an huat ning kong lawngtein chim a si\nPolls a thar bik ah Joe Biden nih Trump cu a tei ti lo, Democrat pawl lungrethei in an um cang. Democrat pawl Convention lio ah mah bantuk in Joe Biden le Trump dirhmun a si cang caah, a ra ding mi zarh ah Republican pawl nih Convention an ngei ve lai i, Trump nih Biden cu a tei ngai cang lai tiah expert pawl hmuh ning a si\nTrump nih Yuma Arizona lei ah rally a ngei lio a si. China le US Trade talks ngei ding mi cu a canceled dih ti a chim. “China he Trade kongah ceiding mi cu ka canceled dih, China hi ka chawn huam lo. (I canceled talks with China,I don’t want to talk to China right now) tiin a tial\nUS le China cu February ah phase-one trade deal an rak ngei lio ah khan thla 6 hnu ah cei tthan si seh tiah biachanak an rak tuah. Tu hi thla 6 a si cang. Chinese Vice Premier Liu He nih U.S. Trade Representative Robert Lighthizer & Treasury Secretary Steven Mnuchin hna cu mah Trade kongah ceihmainak ngei ding a si. Natein US lei nih President Trump nih China he Trade deal kongah China cu a chawn duh lo caah program vialte cu cancel dih a si\nPresident Trump nih “We’ll see what happens.” tiin a ttial than. Tu dirhmun zoh ah cun US le China Trade deal kongah zeihman chim khawh mi a um ti lo. Trump nih China he i chawn a duh ti lo caah zeibantuk dirhmun an phan lai ti cu expert pawl nih mah le zumning chim cio a si. Credit- Twitter\nThawpang rel tu hna, nan zeitin na ruah ning a si, Trump nih mah bantuk in China a chawn huam lo mi hi thil tha a si na ti maw, thil tha lo a si na ti? Comment ah na hmuh ning vun ttial ve\nBe the first to comment on "Donald Trump nih China a Chawn huam lo ning kong fiang cik cek in a chim cang"


Tthatlonak in kan Khamh tuah | Radio Veritas Asia\nTthatlonak in kan Khamh tuah\nNifatin ka nunnak ah hin zeibantuk tthat lo nak hna nih dah kan mit a kan huh tawn i Bawipa ser mi pawngkam aa dawh ning le a tthat ning hna hmuh kho lo in a kan tuah tu hi zei dah an si tawn?\nThil sining cang lo le biahmaan lo in midang kha sual palh nak lam ah a phanhter tu kan si sual maw? Pathian nih a kan ser ka ah cun, minung sining in kan chuah ka ah cun duh a nung tuk mi le dawt awk aa tlak tu mi kan si cio. Sihmanhsehla, hakauhnak le duhfah nak nih Adam le Eve a rak tei hna bangin kan hun upat deuh in sual palhnak lam kan zawh sual tawn. Bawhte kan si lio bangin duh kan nung ti lo, dawt awk aa tlak ngai mi kan muisam zong duh sah in an tlau hna.\nMithiang Paul nih: “Thawngṭha biatak lam ding kha an zul ti lo ti ka hmuh tikah, an dihlak hmaiah Peter cu ka thawh i, “Nang cu Judah mi na si, sihmanhsehlaw Jentail mi bantukin na um, Judah mi um in na um lo. Cucaah zeitindah Jentail mi cu Judah mi bantukin nan um lai tiah na hnek khawh hna lai?” ka ti, tiah a ti.\nKhrih hnu zultu hna hmanh nih Khrih cawnpiak ning in an rak nung kho dih lo. Zangderank, ttih phannak, mi soisel tuar ngam lo nak zong an rak ngei tak tak ve. Sihmanhsehlaw, mithiang Paul nih cun: “Nunnak hi ka caah zeidah a si? Kei ka caah cun nunnak cu Khrih a si ko. Cucaah thihnak nih hin a ṭha deuh chinchinmi thil hmanh a chuahpi lai” (Filipi 1:21) ah a rak ti bang khan a nunnak ah Khrih cawnpiak ning in a rak nung, Pathian duh ning in a rak nung mi a si bangin, mi thleidannak zeihmanh ngeih lo dingin Peter kha mi vialte hmah ah a rak mawhchiat ngam kha a si.\nDawtmi u le nau hna, nang le kei tah mi thlei dan a hmang mi kan si sual maw? Mah chungkhar nun khua dawh nak ca lawngah rianttuan in midang mitthli a tlak ter tu kan si sual maw, ruat cio hna u sih.\nBawipa nih thlacam ning a kan cawnpiak mi ah “Tthat lo nak in kan khamh tuah” tiin thlacam ding in a kan fial. Kan chim kan rel nak in “Bawipa, Bawipa” a ti i mah zawn lawng aa ruat mi kan si sual ah cun Pathian duh ning, minung duh ning in a nung mi Khrihfa ttha kan si hrimhrim lai lo.\nBawipa nih a dam lo mi damnak a pek hna, sualnak lam a zul mi zong Pathian sin ah a phanhter tthan hna bangin Khrihfa a si mi kan nih hna zong nih mikip cungah Pathian mithmai hmu in zawnruah thiamnak le dawtnak ngei cio hna u sih.\nNikhat vawlei cung kan nunnak a dih tik, Pathian hmai kan phanh tikah kan i kal pi khawh hnga ding mi cu a kan cawnpiak mi “Dawtnak le tthat nak dinfelnak in kan nun pi mi ” hna lawng hi an si te ko lai.\nBawipa Pathian duh ning in a nung kho mi kan si khawh cio nak hnga ding caah Amah sin ah toidor nak lungthin he thlacam zungzal hna u sih. “That lo nak vialte chungin kan Khamh ko sawh, maw Bawipa” tiin thlacam zungzal hna u sih.


Joe Biden Cu Nikhathmanh President A Tuan Manh Lailo Tihi Ka Rak Tial Zungzal. – Chuncha News\nJoe Biden Cu Nikhathmanh President A Tuan Manh Lailo Tihi Ka Rak Tial Zungzal.\nKan Rak Chimchung Cang.: Nikhathmanh president a tuan manh lailo Joe Biden timi tlangtar in. Kei hi laiholh te bak catial khawh kai zuam. Kei hi ka chimchungmi a tling ka ti zungzal. Zahan cu Democratic nih Joe Biden president tuan hramthawknak caah thutnak ding le thutdan peknak cu ceihmai dingin meeting cu an tuah. Democratic lei minung pa 3 Republican le minung 3 an si ve. Democratic lei nih thutnak pek zawkzawk an duh. Hrawhhnam ngai in an chim.\nCu lioah Republican party nih an duh ve lo. Bia an I el fak fawn in, Democratic lei nih vote la usih a vun ti. Vote an lak I an itluk. Meeting cu an dih ter. Zeitik ceihthan lai ai theilo. Democratic pawl cu thih an duh cang. An Lawi bak in Democratic party cu a ran khawhchung in meeting cu an tuah cawlh than . Republican party nih Trump president siterthan an timh. Joe Biden cu mipi thimmi vote a tling lo an ti an chim. Tiah meeting cu an haling ngai in an chim nain zeihmanh an tuah khawhmi a um lo.\nMedia pawl nih an theih ko hna na in an chimphuan duh lo. Zahan ka tar cang kha. NTD news nih a chim. Tutan thimnak ah lih le hrawkhrawl a tamtuk mi a fiang tuk cang caah Democratic party hi fak pi in ai palh kho. Hmailei an lam thluan a rawk te kho. Texas state nih a chuahpi mi tazacuainak hi a bik in , state nih USA phung a buar mi a si caah teinak a hmuh lai. Tutan tazacuainak cu president ithimnak phunghrampi an thlengmi ruangbik an si.\nAnmah te in phunghrampi remhnak nawl an ngei lo. USA president ithimnak phung state dang cio remhkhawh sisehlaw a hodah ithim ni le caan ah ai thim khawh lai. Trump le sihni pawl biatak an cawlve cuahmah lioah an caah Supreme court justice luh a har tuk lioah. Texas nih a vun bawmh hna cu lawmh a um tuk.\nKabia donhnak; Joe Biden cu nikhathmanh president a tuan manh lailo tihi ka rak tial zungzal.\nKa zumhmi hi ka hngalh. Pathian a nung hrimhrim ti hi. Mipi aunak aw cu Pathian nih a theih. Kan zumhnak cu kan tanpimi cungah lanh seh. Caan nih teinak a vun ratpi lio kan hmaika ah a phan deng. Cafang palhnak ka chim te uh. Credit: Joseph Thawng Z Ting\nTrump ca ah a fiang tukmi teinak lam: Texas pine hruainak in pine (17) nih Georgia, Pennsylvania, Michigan le Wisconsin pine hna cu taza an cuai hna. US Supreme Court ah hin fawitebai in phak khawh a si lo. Zaran tazacuainak cu peng biaceihnak zung in pine biaceinak zung, cun pine biaceihnak zung in US Supreme Court ti in a dotdot in kai a herh. Cucaah Trump sihne pawl zong US Supreme Court ah direct in phan khawh colh loin pine biaceih zung ah an hel peng nak a si.\nSihmanhsehlaw US Supreme Court ah direct in phak khawh colh nak lam pakhat a um. Cucu state pakhak khat i a bia ceihpiak a herh tikah a si. Cucaah Trump nih zokzok in teinak a hmuh colh khawh nakhnga Texas pine nih Georgia, Pennsylvania, Michigan le Wisconsin pine pawl taza a cuai hna. Hihi Trump lei nih cun an hngah pengmi a si. Hi pine (4) cu Trump lei nih an hmanhmi rap ah an i foih cang. Trump legal team i an bia an rak hnolpiak lengmangmi hi anmah le anmah rap ah an i foihnak ah a cang ai cang.\nUS Supreme Court nih Texas nih taza a cuinak cu a cohlan colh i Georgia, Pennsylvania, Michigan le Wisconsin pine hna kha mah le mah i kilvennak ca a ttialter hna i cucu tuzarh Nithumni zanlei sml. 3:30 hlan ah Supreme Court ah up ding in nawl a pek hna. An bia cu tu zarh Nilini ah US Supreme Court nih a ceih cang hna lai. Hi Texas pine nih taza a cuainak hna hi theih a fawimite a si ko. Mee deu tbk, mee firmi tbk le mee relnak seh tbk zeihmanh aa tel lo. Sihmanhsehlaw hi taza a cuainak hna hi Democrat pawl nih an leh duh baklomi le an leh khawh bak lomi an si. Cu hna cu zeidah an si kan hun zok tti hna lai.\n(A tangah ka taarmi video clip ah Texas pine Attroney General Ken Paxton nih a chimmi le ca dang cherhchan in hi ca hi ka ttial.) (1) Electoral college clause. Article II, section 2 ahcun pine phungsertu hna (state legislatures) lawnglawng nih electoral college hna zulh awk phunglam kha an ser lai,” ti a si. Sihmanhsehlaw Georgia, Pennsylvania, Michigan le Wisconsin ahcun biaceihtu ( judges) hna le bawi pawl tu nih electoral college zulh awk phunglam kha an ser. Hihi anmah nih tuahnak nawl an ngei lo.\nCun cakuat in mee thlak a duhmi nih cun a MINTHUT he sawknak caa ttial hmasa lai. Cuticun cakuat in mee a thlakmi cung ah min a thutmi le sawknak ca ah min a thutmi kha an chek ding a si. Sihmansehlaw hi state pali ah kha bantuk in cakuatnak zung in a rami mee cung i minthut hna kha an chek hna lo. 2016 lio zong ah cakuat in a rami mee 750,000 cu an rak hlawt bal cang tiah ABC news nih a ti. Pennsylvania ah hin 2016 ah siseh, 2018 zongah siseh cakuat in a rami mee tampi an rak hlawnh bal cang.\n(2) Equal Protection Clause/ 2000 kum thimnak (Bush v. Gore) lio ah a voi 14nk phunghram an remhmi (14th Amendment) ah “mee kilvennak phunghram aa khatmi hman cio ding” timi a um. Sihmanhsehlaw 2020 thimnak ah cun hi pine pali nih hin hawi dang pine hna he a khat lomi phung an i ser. County pakhat le pakhat zong an phung an i khat lo. (3) Remedy in the lawsuit Texas pine nih cun US Supreme Court kha cu pine pali ah thimmi (electors) pawl kha pine phungsertu (state legislatures) hna tu nih thimter rih ding in ca a ttial. Kum 1892 lio ah McPherson le Blacker cu president tthutnak an rak i cuh. Cu kum ah cun mee aa ningcang lomi a um caah pine pumpi ah mee tam deuh a hmumi (popular votes) kha zoh lo in mee thlaknak peng (electoral district) ah teitu a hmutu kha zoh in teitu cu an rak thim. Cu bantuk in hi tazacuainak zong hi damter ve ding in Texas pine nih Supreme Court ah ca a ttial.\nA cungah ka langhtermi thil pathum hi US phunghrampi kal ning taktak cu a si. Cucaah Texas pine nih a chauhpimi hi Supreme Court ah cun teinak hmuh dawh a si ko. Atu ah cun pine (16) zong nih Texas nih taza a cuaimi cu an dirpi ve cang. Atu ah Trump sihne Giuliani cu zaw ko hmanh sehlaw, Trump legal team cu 2000 kum ah George W. Bush zong teinak a rak hmuhpiaktu sihne a thiam taktakmi Ted Cruz hruainak in tuzarh Nilini ah US ram ah a sang bikmi Supreme Court ah an hun phan ve lai. Cun Texas he ti in pine (17) zong tuzarh Nilini thiamthiam ah Supreme Court ah an rak phan ve lai. Supreme Court ah an i tong dih cang hna lai. Trump nih cun, “Tuhnu ni hnih/thum ah thil lianngan a cang lai,” a ti. Cucu zeidah a si hnga? Trump nih, “2020 zong ah Trump uknak (Trumpist Administration) a ra than lai,” a timi kha na zum maw? Kei cu Trump nih teinak a hmuh dingmi hi a fiang chin thluahmah cang ko tiah ka ruah. By Rev. Biak Lian Vel\nA Dik Tuk Mi Bia: Minu (Woman) Nangmah Cu Lungvar (Diamond) Bantuk Na Si\nKha People’s Choice Award Program An Thawk Cang Lai Hih: Vanceuuk Khenglawt


Kumthar Ah Tong Ding RAL - A VEL IN KHAMH KAN SI\nKUM THAR AH TON DING\nSalm 94:22, “Sihmanhsehlaw kei cu Bawipa nih na ka huhphenh I ka Pathian nih him tein na ka um ter.”\nPathian caah Nung dingah timhcia (Ready) na si tikah, ton dingmi RAL pathum na ngei.\nRuahchannak ngei ti lo mi hna he nan I tong lai, rawhralnak lei ah thlichia bantuk in a hrang mi hna an si lai.\nZeiah an rel lomi, an nihsawh mi le, zeihmanh a si lo tiah an hmu mi pawl.\nLungrawkmi, lungdongmi pawl na ton hna lai. Zei thil hmanh hi kan tuah kho lai lo timi ruahnak a ngeimi hna an si lai.\nHi ral hna hi na ton hna tikah, holh kho lo in na tuah hna dingmi hi a biapi tuk. Zeitindah kan tuah lai?\nAliannganmi Pathian lawnglawng he pehtlaihnak ngeih law, a mah cung lawnglawng ah na mit chia in, amah cung lawngah na khua zohnak um seh. Na pawngkam ral hna nih an chimmi cungah na dir ahcun, Pathian nih an auh hnawhchanmi dirhmun phan khomi, TEITU na si kho lai lo. Cucaah na pawngkam ral hna AW ningin nung loin Bawipa he lawng kal ti hi a biapi tuk.\nDavid nih Goliath a teinak cu, Pathian he lawng a dir caah asi. Joseph zong ral vialte cung in siseh, unau nih hlawtmi sinak le harnak vialte lak in a Nun khawh nak cu, Pathian he lawnglawng a dir caah asi.\nNihin ah na Ral hi ho tedah an si, zeitindah na Daih ter hna, na tei hna? Pathian he lawng Dir ti law, amah aw lawnglawng Ngai. Pawngkam ral vialte cu Bawipa thawnnak thawngin an zam dih lai.\nNa pawngkam ah Ruahchannak ngei ti loin rawhnak lei a panh cuahmah mi; a phunzai mi, ruahchannak ngei ti lo in, a lung a dongmi hna nih an in kulh I, zeithil kong hmanh ah kan tuah kho lai lo timi pawl nih an in kulh tikah, an AW na ngeih lo dingmi hi TEITU sinak caah a biapi tuk. Bawipa he lawnglawng dir law, amah nih an tinhpiakmi Dirhmun ah na phan lai. Teinak cu Bawipa ta asi. Kum thar chungah Teitu ah Bawipa nih in ser hram seh.


Laimi Mi Politics Kan Ti Ve Zei Si Lo Min Aung Hlaing Bantum Hme Kan Rak Tamtum Hi Aw – Onlinenungak\nLaimi Mi Politics Kan Ti Ve Zei Si Lo Min Aung Hlaing Bantum Hme Kan Rak Tamtum Hi Aw\nCatang nei lo Kawl ralkap le ralbawi bantuk thinlung put le ziaza a neimi, Laimi lakah kan tamtuk.Cathiam lo ralkap pawl, ralkap bawi le Myint Aung Hlaing te pawl kan mawhchiat hna le sual kan phawt hna bantuk in anmah bantuk lungput le ziaza a neimi, Laimi cathiam lo le zei huaha thei lo pawl nih duh paoh in politics kongah ca an ttial len ve i an chim len vemi zong khi mawhchiat ve hna ding an si. Laimi (Chinmi) lak ahhin 100 ah zatuak 65 hrawng hi ralkap le ralbawi pawl bantuk thinlung put le ziaza a neimi kan um ve ti khawh si. Ka rak chim cang bang tang 4/5 awng lo ralkap le an bawi pawl nih meithal hmang in an hnak in mifim le mithiam, le catang neimi pawl cu kum 60 leng nawn an kan uk ruangah Kawlram cu a rawk dih cikcek tikhawh a si.\nKawl ralkap lungput le ziaza cu Laimi tampi nih kan i cawn ve. Kan i cawn lawng siloin kan thisa chungah a lut dih i kum tampi kan i tthangpi. Cutik ah Laimi lak zongah cathiam lo le tang 4/5 hmanh awng lo le zei huaha thei lo pawl nih ralkap tthalo pawl ziaza cu kan i cawn ve i pastor, catang nei le cathiam le vawlei lei hruaitu pawl zong uk dih nan kan duh/uk nan kan timh/kan cungah nawl neih nan duh tuk. Kan chimmi le kan ttialmi kong zongah hehtiah a phun2 in nan kan ti, bia chiakha le holh dawh lo hmang in. Mah cu Kawl ralkap pawl zia a si. Kan thiamnak in kan chimmi le kan ttialmi zong zeiah nan kan rel piak lo pinah nan kan upat lo. Hehtiah nan kan volhpamh i thah lai le nawng lai tiang in nan kan ti. Holh dawh lo le holh chiakha a phun2 in ralkap ziaza bantuk in nan kan ti. I tuak ko u law zeitin dah thluachuah cu nan hmuh khawh lai nan lam cu a tluang khawh hnga. Mi volhpamh le duh paoh in mi ti cu ar-hla fungkhat tlaih in nan i tlaih.\nZei huaha thei lomi le catang nei lo pawl nih US politics le Kawlram politics an mongh ruangah Kawlram politics cu lungpang cungah a tla cang. Atu hi hehtiah kan dawh lio, chanh kan i zuam cuahmah liopi a si. US politics cu Biden le a ttanhtu pawl nih an chanh manh cang i lungpang cungah a tlakpi tupa a bia an ceih cuahmah liopi a si. Laimi, cathiam lo le zei huaha thei lomi cu politics ah ralring te le fimkhur tein i tel cang hna u. Politics cu a theimi le a cawngmi le a thiammi nih mawng ko hna seh. A thei lomi le a cawng lomi le a rel lomi cu a hnulei te ah i cit sawhsawh ve ding a si ko. Ralkap cathiam lo le catang nei lo pawl nih meithal he Kawlram politics cu kum 60 leng nawn an mongh ruangah a lamkip in kan rawk dih cang. Cuve bantuk in Laimi cathiam lo le zei huaha thei lo pawl nih uk dih nan kan duh ruangah le politics ah nan i tel tuk ve ruangah kan thangcho lo i kan lam a tluang ti lo hi. Catang nei lo le zei huaha a thei lomi pawl nawl nan neih tuk le nan i thlak tuk ruangah Laimi kan zatlang nun a rawk dih i a lamkip in kan thangcho kho lo. Ka pehtthan te lai. Credit: Van Tum